title: Id-Deċiżjoni tal-Kunsill tal-21 ta' Diċembru 1998 dwar id-dispożizzjonijiet dettaljati li jikkonċernaw il-komposizzjoni tal-Kumitat Ekonomiku u Finanzjarju

text:
Avviż Legali Importanti

|

31998D0743

Official Journal L 358 , 31/12/1998 P. 0109 - 0110

		Id-Deċiżjoni tal-Kunsilltal-21 ta' Diċembru 1998dwar id-dispożizzjonijiet dettaljati li jikkonċernaw il-komposizzjoni tal-Kumitat Ekonomiku u Finanzjarju(98/743/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 109ċ(3) miġjub fih,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Bank Ċentrali Ewropew [2],Wara li kkunsidra l-opinjoni tal-Kumitat Monetarju [3],(1) Billi t-Trattat jipprovdi li Kumitat Ekonomiku u Finanzjarju għandu jitwaqqaf fil-bidu tat-tielet stadju ta' l-unjoni ekonomika u monetarja;(2) Billi t-Trattat jirrikjedi li l-Kunsill jadotta dispożizzjonijiet dettaljati li jikkonċernaw il-komposizzjoni tal-Kumitat Ekonomiku u Finanzjarju; billi kull wieħed mill-Istati Membri, il-Kumissjoni u l-Bank Ċentrali Ewropew għandhom jaħtru mhux iżjed minn żewġ membri tal-Kumitat;(3) Billi l-kompiti tal-Kumitat Ekonomiku u Finanzjarju huma mniżżla fl-Artikolu 109ċ(2) tat-Trattat; billi bħala parti minn dawn il-kompiti l-Kumitat Ekonomiku u Finanzjarju għandu jżomm taħt reviżjoni is-sitwazzjoni ekonomika u finanzjarja ta' l-Istati Membri u tal-Komunità u għandu jirrapporta regolarment dwarhom lill-Kunsill u lill-Kumissjoni b'mod partikolari dwar ir-relazzjonijiet finanzjarji ma' pajjiżi terzi u ma' istituzzjonijiet internazzjonali; billi l-Kumitat Ekonomiku u Finanzjarju għandu jikkontribwixxi għall-preparazzjoni tax-xogħol tal-Kunsill, inter alia, għar-rakomandazzjonijiet meħtieġa bħala parti minn sorveljanza multilaterali u linji gwidi ekonomiċi wiesa' mniżżla fl-Artikolu 103 tat-Trattat, u għad-deċiżjonijiet meħtieġa bħala parti mill-proċedura ta' l-iżbilanċ eċċessiv imniżżla fl-Artikolu 104ċ tat-Trattat; billi minħabba n-natura u l-importanza ta' dawn il-kompiti, huwa essenzjali li l-membri tal-Kumitat u membri alternattivi jiġu magħżula minn fost esperti li jippossedu kompetenza straordinarja fil-qasam ekonomiku u finanzjarju;(4) Billi fir-Resoluzzjoni [4] tiegħu dwar il-Koordinazzjoni tal-Policy Ekonomika fi stadju 3 tal-EMU, il-Kunsill Ewropew tal-Lussemburgu tat-12 u t-13 ta' Diċembru 1997 ikkonkluda li l-Kumitat Ekonomiku u Finanzjarju għandu jipprovdi l-istruttura li fiha d-djalogu bejn il-Kunsill u l-Bank Ċentrali Ewropew jista jiġi ppreparat u komplut fil-livell ta' uffiċjali għolja; billi dawn l-uffiċjali għandhom jiġu minn banek ċentrali nazzjonali u l-Bank Ċentrali Ewropew kif ukoll minn amministrazzjonijiet nazzjonali;(5) Billi "amministrazzjoni" tirreferi għas-sevizzi tal-Ministri li jattendu l-Kunsill meta jiltaqgħu fil-komposizzjoni tal-Ministri Ekonomiċi u Finanzjarji;(6) Billi s-sħubija tal-Kumitat ta' l-uffiċjali mill-Bank Ċentrali Ewropew u banek ċentrali nazzjonali għandha tkun mingħajr preġudizzju għall-Artikolu 107 tat-Trattat,IDDEĊIEDA KIF ĠEJ:Artikolu 1L-Istati Membri, il-Kumissjoni u l-Bank Ċentrali Ewropew għandhom kull wieħed jaħtar żewġ membri tal-Kumitat Ekonomiku u Finanzjarju. Jistgħu wkoll jaħtru żewġ membri alternattivi oħra tal-Kumitat.Artikolu 2Il-membri tal-Kumitat u l-alternati għandhom jiġu magħżula minn fost esperti li jippossjedu kompetenza straordinarja fil-qasam ekonomiku u finanzjarju.Artikolu 3Iż-żewg membri appuntati mill-Istati Membri għandhom jiġu magħżula rispettivament minn fost uffiċjali anzjani mill-amministrazzjoni u l-bank ċentrali nazzjonali. L-alternati għandhom jiġu magħżula taħt l-istess kondizzjonijiet.Artikolu 4Din id-Deċiżjoni għandha tiġi pubblikata fil-Ġurnal Uffiċjali tal-Komunitajiet Ewropej.Għandu jkollha effett mill-1 ta' Jannar 1999.Magħmula fi Brussel, fil-21 ta' Diċembru 1998.Għall-KunsillIl-PresidentM. Bartenstein[1] ĠU C 125, tat-23.4.1998, p. 17.[2] Opinjoni mogħtija fis-26 ta' Novembru 1998 (għadha mhux pubblikata fil-Ġurnal Uffiċjali).[3] Opinjoni mogħtija fis-17 ta' Novembru 1998 (għadha mhux pubblikata fil-Ġurnal Uffiċjali).[4] ĠU C 35, tat-2.2.1998, p. 1.--------------------------------------------------


title: Deċiżjoni tal-Kunsill (UE) 2016/1972 tat-8 ta' Novembru 2016 li tadotta l-pożizzjoni tal-Kunsill dwar l-abbozz ta' baġit emendatorju Nru 4 tal-Unjoni Ewropea għas-sena finanzjarja 2016

text:
               11.11.2016

               MT

               Il-Ġurnal Uffiċjali tal-Unjoni Ewropea

               L 304/5

         DEĊIŻJONI TAL-KUNSILL (UE) 2016/1972
   tat-8 ta' Novembru 2016
   li tadotta l-pożizzjoni tal-Kunsill dwar l-abbozz ta' baġit emendatorju Nru 4 tal-Unjoni Ewropea għas-sena finanzjarja 2016
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2016 ġie adottat definittivament fil-25 ta' Novembru 2015 (2),

               —

               fit-30 ta' Settembru 2016, il-Kummissjoni ppreżentat proposta li fiha l-abbozz ta' baġit emendatorju Nru 4 għall-baġit ġenerali għas-sena finanzjarja 2016,

               —

               biex ikunu jistgħu jiġu koperti l-ħtiġijiet ta' finanzjament urġenti relatati mal-migrazzjoni u s-sigurtà, jeħtieġ li jiġi adottat mingħajr dewmien abbozz ta' baġit emendatorju Nru 4 għall-baġit ġenerali għall-2016. Għaldaqstant, huwa ġġustifikat li jitqassar il-perijodu ta' tmien ġimgħat għall-informazzjoni tal-Parlamenti nazzjonali kif stipulat fl-Artikolu 4 tal-Protokoll Nru 1, f'konformità mal-Artikolu 3(3) tar-Regoli ta' Proċedura tal-Kunsill.

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta' baġit emendatorju Nru 4 tal-Unjoni Ewropea għas-sena finanzjarja 2016 ġiet adottata fit-8 ta' Novembru 2016.
   Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/.

      Magħmul fi Brussell, it-8 ta' Novembru 2016.

            Għall-Kunsill

            Il-President

         P. KAŽIMÍR

      (1)  ĠU L 298, 26.10.2012, p. 1.

      (2)  ĠU L 48, 24.2.2016, p. 1.


title: Deċiżjoni tal-Kunsill tat- 22 ta' Diċembru 2004 dwar il-konklużjoni tal-Ftehim bejn il-Komunità Ewropea u r-Repubblika ta' San Marino li jipprevedi miżuri ekwivalenti għal dawk stabbiliti fid-Direttiva tal-Kunsill 2003/48/KE dwar it-tassazzjoni fuq id-dħul mit-tfaddil fil-forma ta' ħlasijiet ta' interessi

text:
132                MT               Il-Ġurnal Uffiċjali ta’ l-Unjoni Ewropea                     12.12.2008

32005D0357

4.5.2005                         IL-ĠURNAL UFFIĊJALI TA’ L-UNJONI EWROPEA                          L 114/11

                                     DEĊIŻJONI TAL-KUNSILL
                                        tat-22 ta’ Diċembru 2004
                                    dwar il-konklużjoni tal-Ftehim
                      bejn il-Komunità Ewropea u r-Repubblika ta' San Marino
                                  li jipprevedi miżuri ekwivalenti għal
                         dawk stabbiliti fid-Direttiva tal-Kunsill 2003/48/KE
             dwar it-tassazzjoni fuq id-dħul mit-tfaddil fil-forma ta' ħlasijiet ta' interessi
                                              (2005/357/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 94
flimkien ma’ l-ewwel subparagrafu tal-paragrafu 2, l-ewwel subparagrafu tal-paragrafu 3 u l-
paragrafu 4 ta' l-Artikolu 300 tiegħu,

Wara li kkunsidra l-proposta mill-Kummissjoni,

Wara li kkunsidra l-Opinjoni tal-Parlament Ewropew1,

1
       Opinjoni mogħtija fit-2 ta’ Diċembru 2004 (Għadha mhux ippubblikata fil-Ġurnal Uffiċjali).
 ---pagebreak--- 12.12.2008          MT                 Il-Ġurnal Uffiċjali ta’ l-Unjoni Ewropea                              133

Billi:

(1)      Fis-16 ta' Ottubru 2001, il-Kunsill awtorizza lill-Kummissjoni biex tinnegozja mar-
         Repubblika ta' San Marino ftehim adatt biex tiġi assigurata l-adozzjoni mir-Repubblika ta' San
         Marino ta' miżuri ekwivalenti għal dawk li għandhom jiġu applikati fil-Komunità biex tkun
         żgurata tassazzjoni effettiva fuq id-dħul mit-tfaddil fil-forma ta' ħlasijiet ta' interessi.

(2)      It-test tal-Ftehim li huwa r-riżultat tan-negozjati jirrifletti kif suppost id-direttivi ta' negozjati
         maħruġa mill-Kunsill. Huwa akkumpanjat minn Memorandum ta' Ftehim bejn il-Komunità
         Ewropea u l-Istati Membri tagħha, minn naħa waħda, u r-Repubblika ta' San Marino min-naħa
         l-oħra, li t-test tiegħu huwa mehmuż mad-Deċiżjoni tal-Kunsill 2004/903/KE1.

(3)      L-applikazzjoni tad-dispożizzjonijiet tad-Direttiva tal-Kunsill 2003/48/KE tat-3 ta' Ġunju
         2003 dwar it-tassazzjoni fuq id-dħul mit-tfaddil fil-forma ta' ħlasijiet ta' interessi2 tiddependi
         mill-applikazzjoni mir-Repubblika ta' San Marino ta' miżuri ekwivalenti għal dawk li jinsabu
         f'dik id-Direttiva, skond Ftehim li r-Repubblika ta' San Marino daħlet fih mal-Komunità
         Ewropea.

(4)      Skond id-Deċiżjoni tal-Kunsill 2004/903/KE, u soġġett għall-adozzjoni f'data aktar tard ta'
         Deċiżjoni dwar il-konklużjoni tal-Ftehim, il-Ftehim kien iffirmat f'isem il-Komunità Ewropea
         fis-7 ta’ Diċembru 2004.

(5)       Il-Ftehim għandu jkun approvat f’isem il-Komunità.

1
         ĠU L 381, 28.12.2004, p. 32.
2
         ĠU L 157, 26.6.2003, p. 38. Direttiva kif l-aħħar emendata mid-Direttiva 2004/66/KE (ĠU L
         168, 1.5.2004, p. 35).
 ---pagebreak--- 134             MT                Il-Ġurnal Uffiċjali ta’ l-Unjoni Ewropea                   12.12.2008

(6)   Jeħtieġ li tkun prevista proċedura sempliċi u rapida għal adattamenti possibbli ta' l-Annessi I u
      II għall-Ftehim,

IDDECIEDA KIF GEJ:

                                               Artikolu 1

Il-Ftehim bejn il-Komunità Ewropea u r-Repubblika ta’ San Marino li jipprevedi miżuri ekwivalenti
għal dawk stabbiliti fid-Direttiva tal-Kunsill 2003/48/KE dwar it-tassazzjoni fuq id-dħul mit-tfaddil
fil-forma ta' ħlasijiet ta' interessi huwa b'dan approvat f'isem il-Komunità Ewropea.

It-test tal-Ftehim hu mehmuż ma' din id-Deċiżjoni1.

                                               Artikolu 2

Il-Kummissjoni hija b'dan awtorizzata tapprova, f'isem il-Komunità, emendi għall-Annessi għall-
Ftehim li jiżguraw li jikkorrispondu mad-data marbuta ma' l-awtoritajiet kompetenti li tirriżulta
min-notifiki msemmija fl-Artikolu 5(a) tad-Direttiva 2003/48/KE u fl-Anness għaliha.

1
      ĠU L 381, 28.12.2004, p. 33.
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                             135

                                               Artikolu 3

Il-President tal-Kunsill għandu jwettaq in-notifika prevista fl-Artikolu 16(1) tal-Ftehim f'isem il-
Komunità1.

                                               Artikolu 4

Din id-Deċiżjoni għandha tiġi ppubblikata f’Il-Ġurnal Uffiċjali ta’ l-Unjoni Ewropea.

Magħmul fi Brussell, 22 ta’ Diċembru 2004.
                                                                 Għall-Kunsill
                                                                 Il-President

                                                                C. VEERMAN

1
      Id-data tad-dħul fis-seħħ tal-Ftehim tiġi ppubblikata fil-Ġurnal Uffiċjali ta’ l-Unjoni Ewropea
      mis-Segretarjat Ġenerali tal-Kunsill.


title: Deċiżjoni tal-Kunsill (UE) 2015/1210 tal-20 ta' Lulju 2015 li taħtar membru Estonjan fil-Kumitat tar-Reġjuni

text:
               24.7.2015

               MT

               Il-Ġurnal Uffiċjali tal-Unjoni Ewropea

               L 196/15

         DEĊIŻJONI TAL-KUNSILL (UE) 2015/1210
   tal-20 ta' Lulju 2015
   li taħtar membru Estonjan fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta tal-Gvern Estonjan,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandat tas-Sur Toomas VITSUT sar vakanti siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

               Is-Sur Kalev KALLO, Chairman of Tallinn City Council.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-20 ta' Lulju 2015.

            Għall-Kunsill

            Il-President

         F. MOGHERINI

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.


title: Deċiżjoni (UE) 2016/1480 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima VIII – L-Ombudsman Ewropew

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/156

         DEĊIŻJONI (UE) 2016/1480 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima VIII – L-Ombudsman Ewropew
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2014 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2014 (COM(2015) 377 — C8-0206/2015) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2014, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (5), u b’mod partikolari l-Artikoli 55, 99, 164, 165 u 166 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0121/2016),

               1.

               Jagħti l-kwittanza lill-Ombudsman Ewropew għall-implimentazzjoni tal-baġit tal-Ombudsman Ewropew għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Ombudsman Ewropew, lill-Kunsill Ewropew, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Kontrollur Ewropew għall-Protezzjoni tad-Data u lis-Servizz Ewropew għall-Azzjoni Esterna, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 51, 20.02.2014.

      (2)  ĠU C 377, 13.11.2015, p. 1.

      (3)  ĠU C 373, 5.11.2015, p. 1.

      (4)  ĠU C 377, 13.11.2015, p. 146.

      (5)  ĠU L 298, 26.10.2012, p. 1.


title: 2008/99/KE,Euratom: Deċiżjoni tal-Kummissjoni tad- 19 ta’ Diċembru 2007 dwar l-adeżjoni tal-Komunità Ewropea għall-Enerġija Atomika mal-Konvenzjoni dwar il-Ħarsien Fiżiku ta’ Materjal Nukleari u ta’ Impjanti Nukleari

text:
               8.2.2008

               MT

               Il-Ġurnal Uffiċjali ta’ l-Unjoni Ewropea

               L 34/3

         DEĊIŻJONI TAL-KUMMISSJONI
   tad-19 ta’ Diċembru 2007
   dwar l-adeżjoni tal-Komunità Ewropea għall-Enerġija Atomika mal-Konvenzjoni dwar il-Ħarsien Fiżiku ta’ Materjal Nukleari u ta’ Impjanti Nukleari
   (2008/99/KE, Euratom)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea għall-Enerġija Atomika u b’mod partikolari t-tieni paragrafu ta’ l-Artikolu 101 ta’ l-istess Trattat,
   Wara li kkunsidrat id-Deċiżjoni tal-Kunsill 2007/513/Euratom ta’ l-10 ta’ Lulju 2007, li tapprova l-adeżjoni tal-Komunità Ewropea għall-Enerġija Atomika mal-Konvenzjoni emendata dwar il-Ħarsien Fiżiku ta’ Materjal Nukleari u ta’ Impjanti Nukleari (1),
   Billi:

               (1)

               L-Artikolu 2 e) tat-Trattat li jistabbilixxi l-Komunità Ewropea għall-Enerġija Atomika (it-Trattat Euratom) jghid illi l-Komunità Ewropea għall-Enerġija Atomika (il-Komunità) għandha tiżgura, permezz ta’ sorveljanza xierqa, li materjali nukleari ma jintużawx għal skopijiet differenti minn dawk li għalihom ikunu maħsuba.

               (2)

               Il-Konvenzjoni dwar il-Ħarsien Fiżiku ta’ Materjal Nukleari (CPPNM) kienet adottata fl-1979 u daħlet fis-seħħ fl-1987. 128 Stat flimkien mal-Komunità huma partijiet għas-CPPNM (2). L-Istati Membri kollha huma Partijiet għas-CPPNM.

               (3)

               Il-Qorti tal-Ġustizzja tal-Komunitajiet Ewropej (Qorti tal-Ġustizzja) (3) iddeċidiet li l-parteċipazzjoni ta’ l-Istati Membri fis-CPPNM hija kompatibbli mad-dispożizzjonijiet tat-Trattat Euratom bil-kondizzjonijiet biss li, sa fejn għandhom x’jaqsmu s-setgħat u l-ġurisdizzjoni tagħha nfisha, il-Komunitá bħala tali hija parti għas-CPPNM bl-istess mod bħall-Istati Membri, u li ċerti impenji tas-CPPNM jistgħu jitwettqu biss, fir-rigward tal-Komunità, permezz ta’ assoċjazzjoni mill-qrib bejn il-Komunitá u l-Istati Membri, kemm fi proċess ta’ negozjati u konklużjoni, kif ukoll fit-twettiq ta’ l-impenji assunti,

         TIDDEĊIDI:
   Artikolu 1
   L-adeżjoni mal-Konvenzjoni dwar il-Ħarsien Fiżiku ta’ Materjal Nukleari u ta’ Impjanti Nukleari hija b’dan approvata f’isem il-Komunità Ewropea għall-Enerġija Atomika.
   It-test tal-Konvenzjoni dwar il-Ħarsien Fiżiku ta’ Materjal Nukleari u ta’ Impjanti Nukleari (Anness I) u d-dikjarazzjoni tal-Komunità Ewropea għall-Enerġija Atomika skond l-Artikoli 18 (4) u 17(3) ta’ dik il-Konvenzjoni jinsabu mehmuża ma’ din id-Deċiżjoni (Anness II).
   Artikolu 2
   L-istrument ta’ adeżjoni għandu jkun iddepożitat mad-Direttur Ġenerali ta’ l-Aġenzija Internazzjonali ta’ l-Enerġija Atomika, li hu d-depożitarju tal-Konvenzjoni dwar il-Ħarsien Fiżiku ta’ Materjal Nukleari u ta’ Impjanti Nukleari, malajr kemm jista’ jkun wara li tkun ġiet adottata din id-Deċiżjoni, f’għamla ta’ ittra ffirmata mill-Kap tad-Delegazzjoni tal-Kummissjoni Ewropea għall-Organizzazzjonijiet Internazzjonali fi Vjenna.
   Artikolu 3
   Il-Membru tal-Kummissjoni Ewropea responsabbli għar-Relazzjonijiet Esterni għandu jikkonferma permezz ta’ nota, bħal dik li hija mehmuża ma’ din id-deċiżjoni (Anness III), il-ħatra tal-Kap tad-Delegazzjoni tal-Kummissjoni Ewropea għall-Organizzazzjonijiet Internazzjonali fi Vjenna, biex jiddepożita d-dikjarazzjoni mehmuża mad-Deċiżjoni mad-Direttur Ġenerali ta’ l-Aġenzija Internazzjonali għall-Enerġija Atomika, depożitarju tal-Konvenzjoni (“Setgħat Sħaħ”), malajr kemm jista’ jkun wara li tkun ġiet adottata din id-Deċiżjoni.

      Magħmul fi Brussell, 19 ta’ Diċembru 2007.

            Għall-Kummissjoni

         Andris PIEBALGS

            Membru tal-Kummissjoni

      (1)  ĠU L 190 tal-21.7.2007, p. 12.

      (2)  Stat tal-31 ta’ Mejju 2007.

      (3)  Deċiżjoni 1/78 ta’ l-14 ta’ Novembru 1978, ECR 1978, p. 2151, b’mod partikolari l-ewwel parti operattiva tad-Deċiżjoni u l-paragrafu 34.
   ANNESS 1

      Konvenzjoni dwar il-Ħarsien Fiżiku ta’ Materjal Nukleari u ta’ Impjanti Nukleari
      L-ISTATI PARTIJIET GĦAL DIN IL-KONVENZJONI,
      JIRRIKONOXXU d-dritt ta’ l-Istati kollha li jiżviluppaw u japplikaw l-enerġija nukleari għal għanijiet paċifiċi, kif ukoll l-interessi leġittimi tagħhom fil-benefiċċji li jistgħu jinkisbu mill-użu paċifiku ta’ l-enerġija nukleari,
      KONVINTI mill-ħtieġa li titħaffef il-kooperazzjoni internazzjonali u t-trasferiment tat-teknoloġija nukleari għall-applikazzjoni paċifika ta’ l-enerġija nukleari,
      JAFU li l-ħarsien fiżiku huwa ta’ importanza kbira għall-ħarsien tas-saħħa pubblika, is-sikurezza, l-ambjent u s-sigurtà nazzjonali u internazzjonali,
      KONXJI dwar l-għanijiet u l-prinċipji tal-Karta tan-Nazzjonijiet Uniti li tirrigwarda ż-żamma tal-paċi u s-sigurtà internazzjonali, u l-promozzjoni ta’ mġiba tajba ta’ ġirien, relazzjonijiet ta’ ħbiberija u kooperazzjoni bejn l-Istati,
      JIKKONSIDRAW li skond it-termini tal-paragrafu 4 ta’ l-Artikolu 2 tal-Karta tan-Nazzjonijiet Uniti, “Il-membri kollha għandhom, fir-relazzjonijiet internazzjonali tagħhom, iżommu lura milli jheddu li jużaw jew milli jużaw il-forza kontra l-integrità territorjali jew l-indipendenza politika ta’ kwalunkwe Stat, jew b'kull mod ieħor li jkun inkonsistenti ma’ l-Għanijiet tan-Nazzjonijiet Uniti,”
      JIFTAKRU fid-Dikjarazzjoni dwar Miżuri biex ikun Eliminat it-Terroriżmu Internazzjonali, mehmuża mar-riżoluzzjoni ta’ l-Assemblea Ġenerali 49/60 tad-9 ta’ Diċembru 1994,
      JIXTIEQU li jevitaw il-perikli li jistgħu jirriżultaw mit-traffikar illeċitu, it-teħid u l-użu kontra l-liġi ta’ materjal nukleari u s-sabotaġġ ta’ materjal nukleari u impjanti nuklejari, u jinnotaw li l-ħarsien fiżiku kontra atti bħal dawn sar kwistjoni dejjem tikber ta’ tħassib nazzjonali u internazzjonali,
      INKWETATI ĦAFNA biż-żieda madwar id-dinja ta’ atti ta’ terroriżmu fil-forom u l-manifestazzjonijiet kollha tiegħu, u bit-theddid li ġej mit-terroriżmu internazzjonali u mill-kriminalità organizzata,
      JEMMNU li l-ħarsien fiżiku għandu rwol importanti li jsostni l-limitazzjoni tat-tixrid ta’ armi nukleari u l-għanijiet ta’ kontra t-terroriżmu,
      JIXTIEQU, permezz ta’ din il-Konvenzjoni, li jagħtu s-sehem tagħhom għat-tisħiħ dinji tal-ħarsien fiżiku ta’ l-użu ta’ materjal nuklejari u ta’ impjanti nukleari għal skopijiet paċifiċi,
      KONVINTI li reati li għandhom x'jaqsmu ma’ materjal nukleari u ma’ impjanti nukleari huma kwistjoni ta’ tħassib serju u li hemm bżonn urġenti li jkunu adotatti miżuri xierqa u effettivi, jew li jissaħħu l-miżuri eżistenti, biex ikun żgurat li dawn ir-reati ma jitħallewx isiru, jinkixfu u jkun hemm kastig għalihom,
      JIXTIEQU li jsaħħu aktar il-kooperazzjoni internazzjonali biex jistabbilixxu, skond il-liġi nazzjonali ta’ kull Stat Parti u skond din il-Konvenzjoni, miżuri effettivi għall-ħarsien fiżiku ta’ materjal nukleari u impjanti nukleari,
      KONVINTI li din il-Konvenzjoni għandha tikkomplimenta l-użu, l-ħażna u t-trasport b'sikurezza ta’ materjal nukleari u t-tħaddim b'sikurezza ta’ impjanti nukleari,
      JIRRIKONOXXU li hemm rakkomandazzjonijiet magħmulin internazzjonalment għall-ħarsien fiżiku li jiġu aġġornati minn żmien għal żmien u li jistgħu jservu ta’ gwida dwar mezzi kontemporanji ta’ kif jistgħu jinkisbu livelli effettivi ta’ ħarsien fiżiku,
      JIRRIKONOXXU wkoll li ħarsien fiżiku effettiv ta’ materjal nukleari u ta’ impjanti nukleari użati għal skopijiet militari huwa responsabbiltà ta’ l-Istat li jkollu fil-pussess tiegħu materjal nukleari u impjanti nukleari bħal dawn, u jifhmu li materjal u impjanti bħal dawn qegħdin jingħataw u ser ikomplu jingħataw ħarsien fiżiku strett,
      QABLU kif ġej:
      Artikolu 1
      Għall-finijiet ta’ din il-konvenzjoni:

                  (a)

                  “materjal nukleari” tfisser plutonju ħlief dak li għandu konċentrazzjoni isotopika li taqbeż it-80 % tal-plutonju-238; uranju-233; uranju arrikkit bl-isotopu 235 jew 233; uranju li jkollu taħlita ta’ isotopi kif jinsabu fin-natura ħlief fil-forma ta’ metall mhux maħdum jew ta’ residwu ta’ metall mhux maħdum; kwalunkwe materjal li għandu fiħ wieħed jew aktar minn dawk imsemmijin hawn fuq;

                  (b)

                  “uranju arrikkit fl-isotopu 235 jew 233” tfisser uranju li jkollu l-isotopu 235 jew 233 jew it-tnejn f'ammont tali li l-proporzjon ta’ abbundanza tas-somma ta’ dawn l-isotopi għall-isotopu 238 ikun ikbar mill-proporzjon ta’ l-isotopu 235 għall-isotopu 238 li jinsab fin-natura;

                  (ċ)

                  “trasport nukleari internazzjonali” tfisser il-ġarr ta’ kunsinna ta’ materjal nukleari b'kull mezz ta’ trasport maħsub li jmur lil hinn mit-territorju ta’ l-Istat minn fejn ikun beda l-ġarr bil-vapur, li jibda mit-tluq mill-impjant tat-trasportatur f'dak l-Istat u jintemm mal-wasla f'impjant tar-riċevitur ġewwa l-Istat ta’ l-aħħar destinazzjoni;

                  (d)

                  “impjant nukleari” tfisser impjant (inklużi bini u tagħmir assoċjati miegħu) li fih il-materjal nukleari jkun prodott, ipproċessat, użat, ikkontrollat, maħżun jew imneħħi, jekk ħsara lil impjant bħal dak jew l-interferenza fih jistgħu iwasslu għall-ħruġ ta’ ammonti sinifikanti ta’ radjazzjoni jew materjal radjuattiv;

                  (e)

                  “sabotaġġ” tfisser kull att doluż dirett kontra impjant nukleari jew kontra materjal nukleari li jkun qed jintuża, jinħażen jew jinġarr u li jista' direttament jew indirettament ikun ta’ periklu għas-saħħa u s-sigurtà tal-persunal, tal-pubbliku jew ta’ l-ambjent minħabba espożizzjoni għal radjazzjoni jew għal ħruġ ta’ sustanzi radjuattivi.

            Artikolu 1A
      L-għanijiet ta’ din il-Konvenzjoni huma li jinkiseb u jinżamm ħarsien fiżiku effettiv mad-dinja kollha ta’ materjal nukleari u ta’ impjanti nukleari użati għal skopijiet paċifiċi; li ma jitħallewx isiru reati konnessi ma’ materjal u impjanti bħal dawn madwar id-dinja u li jkun hemm ġlieda kontrihom; kif ukoll biex titħaffef il-kooperazzjoni bejn l-Istati Partijiet għal dawn l-għanijiet.
      Artikolu 2
      1.   Din il-Konvenzjoni għandha tapplika għal materjal nukleari użat għal skopijiet paċifiċi waqt użu, ħażna u trasport, u għal impjanti nukleari użati għal skopijiet paċifiċi, bil-kundizzjoni, iżda, li l-Artikoli 3 u 4 u l-paragrafu 4 ta’ l-Artikolu 5 ta’ din il-Konvenzjoni jkunu japplikaw biss għal dan il-materjal nukleari waqt trasport nukleari internazzjonali.
      2.   Ir-responsabbiltà tat-twaqqif, l-implimentazzjoni u ż-żamma ta’ sistema ta’ ħarsien fiżiku ġewwa Stat Parti tkun għal kollox ta’ dak l-Istat.
      3.   Barra mill-impenji aċċettati espressament mill-Istati Partijiet għal din il-Konvenzjoni, xejn f'din il-Konvenzjoni m'għandu jkun interpretat bħala li jaffettwa d-drittijiet sovrani ta’ Stat.

                  4.

                              (a)

                              Xejn f'din il-Konvenzjoni m'għandu jolqot drittijiet, obbligi u responsabbiltajiet oħra ta’ Stati Partijiet skond id-dritt internazzjonali, b'mod partikolari l-għanijiet u l-prinċipji tal-Karta tan-Nazzjonijiet Uniti u tad-dritt umanitarju internazzjonali.

                              (b)

                              L-attivitajiet ta’ forzi armati waqt ġlied bl-armi, skond kif dawk il-frażijiet jinftiehmu fid-dritt umanitarju internazzjonali, li huma regolati minn dak id-dritt, m'humiex regolati minn din il-Konvenzjoni, u l-attivitajiet li jkunu daħlu għalihom il-forzi armati ta’ Stat fl-eżerċizzju tad-dmirijiet uffiċjali tagħhom, safejn dawn ikunu regolati minn regoli oħra tad-dritt internazzjonali, m'humiex regolati minn din il-Konvenzjoni.

                              (ċ)

                              Xejn f'din il-konvenzjoni m'għandu jkun interpretat bħala awtorizzazzjoni skond il-liġi għall-użu jew għal theddida ta’ l-użu ta’ forza kontra materjal nukleari jew impjanti nukleari użati għal skopijiet paċifiċi.

                              (d)

                              Xejn f'din il-Konvenzjoni ma japprova jew jillegalizza atti li xort'oħra jkunu kontra l-liġi, u l-anqas ma jħalli li ma jkunx hemm azzjoni kriminali skond liġijiet oħra.

            5.   Din il-Konvenzjoni m'għandhiex tapplika għal materjal nukleari użat jew miżmum għal skopijiet militari jew għal impjant nukleari li jkollu materjal bħal dan.
      Artikolu 2A
      1.   Kull Stat Parti għandu jwaqqaf, jimplimenta u jżomm reġim xieraq ta’ ħarsien fiżiku applikabbli għal materjal nukleari u għal impjanti nukleari fil-ġurisdizzjoni tiegħu, bl-iskop:

                  (a)

                  li jħares kontra s-serq u teħid ieħor kontra l-liġi ta’ materjal nukleari li jkun qed jintuża, jinħażen jew jinġarr;

                  (b)

                  li jiżgura l-implimentazzjoni ta’ miżuri rapidi u komprensivi biex jinstab, u skond il-każ, jittieħed lura materjal nukleari nieqes jew misruq; meta l-materjal ikun jinsab barra t-territorju tiegħu, dak l-Istat Parti għandu jaġixxi skond l-Artikolu 5;

                  (ċ)

                  li jħares il-materjal nukleari u l-impjanti nukleari kontra sabotaġġ; u

                  (d)

                  li jtaffi jew inaqqas il-konsegwenzi radjoloġiċi ta’ sabotaġġ.

            2.   Fl-implimentazzjoni tal-paragrafu 1, kull Stat Parti għandu:

                  (a)

                  jistabbilixxi u jżomm qafas leġislattiv u regolatorju biex jirregola ħarsien fiżiku;

                  (b)

                  jistabbilixxi jew jaħtar awtorità jew awtoritajiet kompetenti responsabbli mill-implimentazzjoni tal-qafas leġislattiv u regolatorju; u

                  (ċ)

                  jieħu miżuri oħra xierqa għall-ħarsien fiżiku ta’ materjal nukleari u impjanti nukleari.

            3.   Fl-implimentazzjoni ta’ l-obbligi skond il-paragrafi 1 u 2, kull Stat Parti għandu, mingħajr ħsara għal kull disposizzjoni oħra ta’ din il-Konvenzjoni, japplika, safejn dan ikun raġonevoli u prattiku, il-Prinċipji Fundamentali ta’ Ħarsien Fiżiku ta’ Materjal Nukleari u Impjanti Nukleari li ġejjin.

                     PRINĊIPJU FUNDAMENTALI A: Responsabbiltà ta’ l-Istat

                  Ir-responsabbiltà għat-twaqqif, l-implimentazzjoni u ż-żamma ta’ reġim ta’ ħarsien fiżiku ġewwa Stat hija kollha kemm hi ta’ dak l-Istat.

                     PRINĊIPJU FUNDAMENTALI B: Responsabbiltajiet Waqt it-Trasport Internazzjonali

                  Ir-responsabbiltà ta’ Stat li jiżgura li materjal nukleari jitħares b'mod adegwat testendi wkoll għat-trasport internazzjonali tiegħu, sakemm dik ir-responsabbiltà tkun trasferita sewwa lil Stat ieħor, skond il-każ.

                     PRINĊIPJU FUNDAMENTALI C: Qafas Leġislattiv u Regolatorju

                  L-Istat huwa responsabbli li jistabbilixxi u jżomm qafas leġislattiv u regolatorju biex ikun jista' jirregola l-ħarsien fiżiku. Dan il-qafas għandu jipprovdi li jkunu stabbiliti r-rekwiżiti applikabbli għal ħarsien fiżiku u jkun jinkludi sistema ta’ valutazzjoni u liċenzjar jew proċeduri oħra għall-għoti ta’ awtorizzazzjoni. Dan il-qafas għandu jinkludi sistema ta’ spezzjoni ta’ impjanti u trasport nukleari għall-verifika ta’ konformità mar-rekwiżiti u l-kondizzjonijiet applikabbli tal-liċenzja jew ta’ dokument ieħor ta’ awtorizzazzjoni, u biex ikun stabbilit mezz għall-infurzar ta’ rekwiżiti u kondizzjonijiet applikabbli, inklużi sanzjonijiet effettivi.

                     PRINĊIPJU FUNDAMENTALI D: Awtorità Kompetenti

                  L-Istat għandu jistabbilixxi jew jaħtar awtorità kompetenti responsabbli għall-implimentazzjoni tal-qafas leġislattiv u regolatorju, u li jkollha awtorità, kompetenza u riżorsi finanzjarji u umani adegwati biex twettaq ir-responsabbiltajiet assenjati lilha. L-Istat għandu jieħu l-passi biex jiżgura indipendenza effettiva bejn il-funzjonijiet ta’ l-awtorità kompetenti ta’ l-Istat u dawk ta’ kull korp ieħor inkarigat mill-promozzjoni jew l-użu ta’ enerġija nukleari.

                     PRINĊIPJU FUNDAMENTALI E: Responsabbiltà ta’ Detenturi ta’ Liċenzja

                  Ir-responsabbiltajiet għall-implimentazzjoni tad-diversi elementi ta’ ħarsien fiżiku ġewwa Stat għandhom ikunu identifikati b'mod ċar. L-Istat għandu jiżgura li r-responsabbiltà ewlenija għall-implimentazzjoni ta’ ħarsien fiżiku ta’ materjal nukleari jew ta’ impjanti nukleari tkun tad-detenturi tal-liċenzji rilevanti jew ta’ dokumenti oħra ta’ awtorizzazzjoni (eż. operaturi jew trasportaturi).

                     PRINĊIPJU FUNDAMENTALI F: Kultura ta’ Sigurtà

                  L-organizzazzjonijiet kollha involuti fl-implimentazzjoni ta’ ħarsien fiżiku għandhom jagħtu prijorità xierqa lill-kultura ta’ sigurtà, lill-iżvilupp u ż-żamma tagħha meħtieġa biex jiżguraw l-implimentazzjoni effettiva tagħha fl-organizzazzjoni kollha.

                     PRINĊIPJU FUNDAMENTALI G: Theddida

                  Il-ħarsien fiżiku ta’ l-Istat għandu jkun imsejjes fuq il-valutazzjoni kurrenti tat-theddida.

                     PRINĊIPJU FUNDAMENTALI H: Approċċ Gradat

                  Ir-rekwiżiti ta’ ħarsien fiżiku għandhom ikunu bbażati fuq approċċ gradat, meħud qies tal-valutazzjoni kurrenti tat-theddida, il-ħajra relattiva, ix-xorta tal-materjal u l-konsegwenzi potenzjali assoċjati mat-tneħħija mhix awtorizzata ta’ materjal nukleari u mas-sabotaġġ kontra materjal nukleari jew impjanti nukleari.

                     PRINĊIPJU FUNDAMENTALI I: Difiża Profonda

                  Ir-rekwiżiti ta’ l-Istat għal ħarsien fiżiku għandhom jirriflettu kunċett ta’ diversi livelli u metodi ta’ ħarsien (strutturali jew oħrajn tekniċi, persunal u organizzattivi) li jkollhom jingħelbu jew jiġu evitati minn avversarju biex jilħaq l-għanijiet tiegħu.

                     PRINĊIPJU FUNDAMENTALI J: Garanzija ta’ Kwalità

                  Għandhom ikunu stabbiliti u implimentati politika ta’ garanzija ta’ kwalità u programmi ta’ garanzija ta’ kwalità bil-għan li tinħoloq fiduċja li r-rekwiżiti speċifikati għall-attivitajiet kollha ta’ importanza għal ħarsien fiżiku jkunu sodisfatti.

                     PRINĊIPJU FUNDAMENTALI K: Pjanijiet ta’ Kontinġenza

                  Għandhom jitħejjew u jitħaddmu kif imiss mid-detenturi ta’ liċenzja u mill-awtoritajiet interessati kollha pjanijiet ta’ kontinġenza (emerġenza) bħala reazzjoni għal tneħħija mhix awtorizzata ta’ materjal nukleari jew għal sabotaġġ ta’ impjanti nukleari jew materjal nukleari, jew għal attentati għal dak il-fini.

                     PRINĊIPJU FUNDAMENTALI L: Konfidenzjalità

                  L-Istat għandu jistabbilixxi rekwiżiti għall-ħarsien tal-konfidenzjalità ta’ l-informazzjoni, li l-iżvelar mhux awtorizzat tagħha jista' jkun ta’ ħsara għall-ħarsien fiżiku ta’ materjal nukleari u ta’ impjanti nukleari.

                  4.

                              (a)

                              Id-dispożizzjonijiet ta’ dan l-artikolu m'għandhomx japplikaw għal kwalunkwe materjal nukleari li l-Istat Parti jiddeċiedi b'mod raġonevoli li ma jeħtiġlux ikun soġġett għar-reġim ta’ ħarsien fiżiku stabbilit skond il-paragrafu 1, meħud qies tax-xorta tal-materjal, il-kwantità u l-ħajra relattiva tiegħu u l-konsegwenzi radjoloġiċi u oħrajn potenzjali marbutin ma’ kull att mhux awtorizzat immirat kontrih u l-valutazzjoni kurrenti tat-theddida kontrih.

                              (b)

                              Materjal nukleari li ma jkunx soġġett għad-dispożizzjonijiet ta’ dan l-artikolu skond is-sub-paragrafu (a) għandu jitħares skond prattika ta’ tmexxija prudenti.

            Artikolu 3
      Kull Stat Parti għandu jieħu miżuri xierqa fil-qafas tal-liġi nazzjonali tiegħu u b'mod konsistenti mad-dritt internazzjonali biex, sakemm ikun prattikabbli, jiżgura li, waqt trasport nukleari internazzjonali, materjal nukleari fit-territorju tiegħu, jew abbord vapuri jew inġenji ta’ l-ajru fil-ġurisdizzjoni tiegħu, sakemm dawk il-vapuri jew inġenji ta’ l-arju jkunu involuti fi trasport lejn jew minn dak l-Istat, jitħares fil-livelli deskritti fl-Anness I.
      Artikolu 4
      1.   Kull Stat Parti m'għandux jesporta jew jawtorizza l-esportazzjoni ta’ materjal nukleari sakemm l-Istat Parti ma jkunx irċieva assigurazzjonijiet li dak il-materjal ikun ser jitħares matul it-trasport nukleari internazzjonali fil-livelli deskritti fl-Anness I.
      2.   Kull Stat Parti m'għandux jimporta jew jawtorizza l-importazzjoni ta’ materjal nukleari mingħand Stat mhux Parti għal din il-Konvenzjoni sakemm l-Istat Parti ma jkunx irċieva assigurazzjonijiet li dak il-materjal jitħares matul it-trasport nukleari internazzjonali fil-livelli deskritti fl-Anness I.
      3.   Stat Parti m'għandux iħalli jgħaddi mit-territorju tiegħu, bl-art jew minn kanali ta’ navigazzjoni jew minn ajruporti jew portijiet tiegħu, materjal nukleari bejn Stati li m'humiex partijiet ta’ din il-Konvenzjoni sakemm l-Istat Parti ma jkunx irċieva assigurazzjonijiet li, sa fejn ikun possibbli, dan il-materjal nukleari jkun ser jitħares matul it-trasport nukleari internazzjonali fil-livelli deskritti fl-Anness I.
      4.   Kull Stat Parti għandu japplika, fil-qafas tal-liġi nazzjonali tiegħu, il-livelli ta’ ħarsien fiżiku deskritti fl-Anness I għal materjal nukleari li jkun qed jinġarr minn parti ta’ dak l-Istat għal parti oħra ta’ l-istess Stat f'ibħra jew fl-ispazju ta’ l-ajru internazzjonali.
      5.   L-Istat Parti responsabbli li jirċievi assigurazzjonijiet li l-materjal nukleari ser jitħares fil-livelli deskritti fl-Anness I skond il-paragrafi 1 sa 3 għandu jidentifika u javża bil-quddiem lil dawk l-Istati li l-materjal nukleari jkun mistenni jgħaddi minnhom bl-art jew minn kanali ta’ navigazzjoni, jew li mistenni jidħol mill-ajruporti jew portijiet tagħhom.
      6.   Ir-responsabbiltà għall-ksib ta’ assigurazzjonijiet imsemmija fil-paragrafu 1 jistgħu jkunu trasferiti, bi ftehim reċiproku, lill-Istat Parti involut fit-trasport bħala l-Istat importatur.
      7.   Xejn f'dan l-artikolu m'għandu jkun interpretat li b'xi mod jista' jaffettwa s-sovranità u l-ġurisdizzjoni territorjali ta’ Stat, inkluż dak fuq l-ispazju ta’ l-ajru u l-ibħra territorjali tiegħu.
      Artikolu 5
      1.   L-Istati Partijiet għandhom jidentifikaw u jgħarrfu lil xulxin direttament jew permezz ta’ l-Aġenzija Internazzjonali għall-Enerġija Atomika bil-punt ta’ kuntatt dwar kwistjonijiet li jkollhom x'jaqsmu ma’ l-iskop ta’ din il-Konvenzjoni.
      2.   Fil-każ ta’ serq, ħtif jew teħid ieħor kontra l-liġi ta’ materjal nukleari jew jekk ikun hemm theddida kredibbli ta’ dan, Stati Partijiet għandhom, skond il-liġi nazzjonali tagħhom, jipprovdu kooperazzjoni u assistenza sal-massimu fattibbli biex jinstab u jitħares dan il-materjal għal kwalunkwe Stat li jitlob dan. B'mod partikolari:

                  (a)

                  Stat Parti għandu jieħu l-miżuri xierqa biex jgħarraf malajr kemm jista' jkun lil dawk l-Istati li jidhirlu jkunu interessati, dwar kull serq, ħtif jew teħid ieħor kontra l-liġi ta’ materjal nukleari jew jekk ikun hemm theddida kredibbli dwar dan, u li jgħarraf, skond il-każ, lill-Aġenzija Internazzjonali għall-Enerġija Atomika u lil organizzazzjonijiet internazzjonali rilevanti oħra;

                  (b)

                  meta jkunu qed jagħmlu dan, skond il-każ, l-Istati Partijiet għandhom jiskambjaw informazzjoni bejniethom, ma’ l-Aġenzija Internazzjonali għall-Enerġija Atomika u ma’ organizzazzjonijiet internazzjonali rilevanti oħra, bil-għan li jħarsu materjal nukleari mhedded, jivverifikaw l-integrità tal-kontenitur ta’ trasport jew jirkupraw dak il-materjal li jkun ittieħed illegalment, u għandhom:

                              (i)

                              jikkoordinaw l-isforzi tagħhhom b'mezzi diplomatiċi jew b'mezzi oħra miftiehma;

                              (ii)

                              jagħtu l-għajnuna, jekk jintalbu;

                              (iii)

                              jiżguraw ir-radd lura ta’ materjal nukleari misjub li jkun insteraq jew naqas b'konsegwenza tal-ġrajjiet imsemmija hawn fuq.

            Il-modi ta’ implimentazzjoni ta’ din il-kooperazzjoni għandhom ikunu stabbiliti mill-Istati Partijiet interessati.
      3.   Fil-każ ta’ theddida kredibbli ta’ sabotaġġ ta’ materjal nukleari jew ta’ impjant nukleari, jew fil-każ ta’ sabotaġġ tagħhom, Stati Partijiet għandhom, sal-massimu fattibbli, skond il-liġi nazzjonali tagħhom u b'mod konsistenti ma’ l-obbligi rilevanti tagħhom skond id-dritt internazzjonali, jikkooperaw kif ġej:

                  (a)

                  jekk Stat Parti jkun jaf b'theddida kredibbli ta’ sabotaġġ lil materjal nukleari jew impjant nukleari fi Stat ieħor, ta’ l-ewwel għandu jiddeċiedi dwar miżuri xierqa li jkollhom jittieħdu biex jgħarraf lil dak l-Istat malajr kemm jista' jkun, u skond il-każ, lill-Aġenzija Internazzjonali għall-Enerġija Atomika u lil organizzazzjonijiet internazzjonali rilevanti oħra, b'dik it-theddida, bil-għan li s-sabotaġġ ma jitħalliex isir.

                  (b)

                  fil-każ ta’ sabotaġġ ta’ materjal nukleari jew ta’ impjant nukleari fi Stat Parti u jekk jidhirlu li Stati oħra aktarx jintlaqtu radjoloġikament, ta’ l-ewwel għandu, bla ħsara għall-obbligi l-oħra tiegħu skond id-dritt internazzjonali, jieħu miżuri adatti biex jgħarraf malajr kemm jista' jkun lill-Istat jew lill-Istati li aktarx jintalqtu radjoloġikament, u biex, jekk ikun jaqbel, jgħarraf lill-Aġenzija Internazzjonali għall-Enerġija Atomika u lil organizzazzjonijiet internazzjonali rilevanti oħra, bil-għan li jitnaqqsu jew jittaffew l-konsegwenzi radjoloġiċi tiegħu;

                  (ċ)

                  jekk fil-kuntest tas-sub-paragrafi (a) u (b), Stat Parti jitlob l-għajnuna, kull Stat Parti li jintalab jagħti l-għajnuna għandu jiddeċiedi minnufih u javża lill-Istat Parti li jkun għamel it-talba, direttament jew permezz ta’ l-Aġenzija Internazzjonali għall-Enerġija Atomika, dwar jekk ikunx f'qagħda li jagħti l-għajnuna mitluba u dwar l-iskop u l-kondizzjonijiet ta’ l-għajnuna li tista' tingħata;

                  (d)

                  il-koordinazzjoni tal-kooperazzjoni skond is-sotto-paragrafi (a) sa (c) għandha ssir permezz ta’ proċeduri diplomatiċi jew proċeduri oħra miftehma. Il-mezz li bih tiġi implimentata din il-kooperazzjoni għandu jiġi ddeterminat b'mod bilaterali jew multilaterali mill-Istati Sieħba ikkonċernati.

            4.   Stati Partijiet għandhom jikkooperaw u jikkonsultaw bejniethom, skond kif jaqbel, direttament jew permezz ta’ l-Aġenzija Internazzjonali għall-Enerġija Atomika jew organizzazzjonijiet internazzjonali rilevanti oħra, biex jiksbu l-għajnuna f'dak li jirrigwarda d-disinn, il-manutenzjoni u t-titjib tas-sistemi ta’ ħarsien fiżiku ta’ materjal nukleari waqt trasport internazzjonali.
      5.   Stat Parti jista' jikkonsulta jew jikkoopera, skond il-każ, ma’ Stati Partijiet oħra, direttament jew permezz ta’ l-Aġenzija Internazzjonali għall-Enerġija Atomika jew ma’ organizzazzjonijiet internazzjonali rilevanti oħra biex jikseb l-għajnuna tagħhom f'dak li jirrigwarda d-disinn, il-manutenzjoni u t-titjib tas-sistema nazzjonali tiegħu ta’ ħarsien fiżiku ta’ materjal nukleari f'użu domestiku, ħażna u trasport, u ta’ impjanti nukleari.
      Artikolu 6
      1.   Stati Partijiet għandhom jieħdu miżuri xierqa konsistenti mal-liġi nazzjonali tagħhom biex iħarsu l-konfidenzjalità ta’ kull informazzjoni li jirċievu b'mod konfidenzjali bis-saħħa tad-dispożizzjonijiet ta’ din il-Konvenzjoni mingħand Stat Parti ieħor jew permezz ta’ parteċipazzjoni f'attività li ssir biex tkun implimentata din il-Konvenzjoni. Jekk Stati Partijiet jagħtu b'mod konfidenzjali informazzjoni lil organizzazzjonijiet internazzjonali jew lil Stati li ma jkunux partijiet għal din il-Konvenzjoni, għandhom jittieħdu miżuri biex ikun żgurat li l-konfidenzjalità ta’ dik informazzjoni titħares. Stat Parti li jkun irċieva informazzjoni b'mod konfidenzjali minn Stat Parti ieħor jista' jagħti din l-informazzjoni lil partijiet terzi biss bil-kunsens ta’ dak l-Istat Parti l-ieħor.
      2.   Stati Partijiet m'għandux jeħtiġilhom minn din il-Konvenzjoni li jagħtu informazzjoni li huma ma jistgħux jagħtu skond il-liġi nazzjonali tagħhom jew li tipperikola s-sigurtà ta’ l-Istat interessat jew il-ħarsien fiżiku ta’ materjal nukleari jew ta’ impjanti nukleari.
      Artikolu 7
      1.   It-twettiq doluż ta':

                  (a)

                  att mingħajr l-awtorità tal-liġi li jikkostitwixxi riċettazzjoni, pussess, użu, trasferiment, alterazzjoni, eliminazzjoni jew tixrid ta’ materjal nukleari u li jikkawża jew aktarx jikkawża mewt jew offiża serja lil persuna jew ħsara sostanzjali lill-proprjetà jew lill-ambjent;

                  (b)

                  serq jew ħtif ta’ materjal nukleari;

                  (ċ)

                  misapproprijazzjoni jew ksib frawdolenti ta’ materjal nukleari;

                  (d)

                  att li bih materjal nukleari jinġarr, jintbagħat jew jittieħed għal ġo Stat jew 'il barra minnu, mingħajr l-awtorità tal-liġi;

                  (e)

                  att immirat kontra impjant nukleari, jew att li jfixkel it-tħaddim ta’ impjant nukleari, fejn il-ħati dolożament jikkawża, jew fejn ikun jaf li l-att ser jikkawża, mewt jew offiża serja lil persuna jew ħsara sostanzjali lill-proprjetà jew lill-ambjent minħabba espożizzjoni għar-radjazzjoni jew il-ħruġ ta’ sustanzi radjuattivi, sakemm l-att ma jitwettaqx skond il-liġi nazzjonali ta’ Stat Parti fit-territorju li fih ikun jinsab l-impjant nukleari;

                  f)

                  att li jikkostitwixxi domanda għal materjal nukleari permezz ta’ theddid jew użu ta’ forza jew ta’ kull xorta oħra ta’ intimidazzjoni;

                  (g)

                  theddida:

                              (i)

                              li jintuża materjal nukleari biex jikkawża mewt jew offiża lil persuna jew ħsara sostanzjali lill-propjretà jew lill-ambjent jew biex jitwettaq ir-reat deskritt fis-sub-paragrafu (e), jew

                              (ii)

                              li jsir reat kif deskritt fis-sub-paragrafi (b) u (e) biex persuna naturali jew ġuridika, organizzazzjoni internazzjonali jew Stat ikunu mġiegħla li jagħmlu jew li ma jagħmlux xi att;

                  (h)

                  attentat ta’ twettiq ta’ xi reat spjegat fis-sottoparagrafi (a) sa (e);

                  (i)

                  att li jikkostitwixxi parteċipazzjoni f'xi reat deskritt fis-sub-paragrafi (a) sa (h);

                  (j)

                  att ta’ kull persuna li torganizza jew tmexxi lil oħrajn iwettqu reat deskritt fis-sub-paragrafi (a) sa (h); u

                  (k)

                  att li jikkontribwixxi biex isir reat kif deskritt fis-sub-paragrafi (a) sa (h) minn grupp ta’ persuni li jaġixxu b'għan komuni; dan l-att għandu jkun intenzjonat u għandu jew:

                              (i)

                              jitwettaq bil-għan illi jitkomplew l-attività kriminali jew l-għan kriminali tal-grupp, fejn attività jew għan bħal dawn ikun jinvolvi t-twettiq ta’ reat deskritt fis-sub-paragrafi (a) sa (g), jew

                              (ii)

                              isir bl-għarfien ta’ l-intenzjoni tal-grupp li jikkommetti reat deskritt fis-sub-paragrafi (a) sa (g), u kull Stat Parti għandu jagħmel dan ir-reat punibbli bil-liġi nazzjonali tiegħu.

            2.   Kull Stat Parti għandu jistabbilixxi li r-reati msemmija f'dan l-artikolu jeħlu pieni xierqa li jqisu n-natura gravi tagħhom.
      Artikolu 8
      1.   Kull Stat Parti għandu jieħu dawk il-miżuri meħtieġa biex jistabbilixxu l-ġurisdizzjoni tiegħu fuq ir-reati msemmija fl-Artikolu 7 fil-każijiet li ġejjin:

                  (a)

                  meta r-reat jitwettaq fit-territorju ta’ dak l-Istat jew abbord vapur jew inġenji ta’ l-ajru rreġistrati f'dak l-Istat;

                  (b)

                  meta l-allegat ħati jkun ċittadin ta’ dak l-Istat.

            2.   Kull Stat Parti għandu bl-istess mod jieħu dawk il-miżuri li jistgħu jkunu meħtieġa biex jistabbilixxi l-ġurisdizzjoni tiegħu fuq dawn ir-reati f'każijiet fejn l-allegat ħati jkun ippreżentat fit-territorju ta’ l-Istat u l-Istat ma jestradixxiehx, skond l-Artikolu 11, lejn Stat imsemmi fil-paragrafu 1.
      3.   Din il-Konvenzjoni ma teskludix il-ġurisdizzjoni kriminali eżerċitata skond il-liġi nazzjonali.
      4.   Barra mill-Istati Partijiet imsemmija fil-paragrafi 1 u 2, kull Stat Parti jista', b'mod konsistenti mad-dritt internazzjonali, jistabbilixxi l-ġurisdizzjoni tiegħu fuq ir-reati msemmija fl-Artikolu 7 meta huwa jkun involut fit-trasport nukleari internazzjonali bħala l-Istat esportatur jew importatur.
      Artikolu 9
      Meta jkunu sodisfatti li ċ-ċirkostanzi hekk jistħoqqu, l-Istati Partijiet li fit-territorju tagħhhom ikun jinsab l-allegat ħati għandhom jieħdu miżuri xierqa, inkluża d-detenzjoni skond il-liġi nazzjonali tagħhom, biex jiżguraw il-preżenza tiegħu għall-fini ta’ prosekuzzjoni jew ta’ estradizzjoni. Il-miżuri meħuda skond dan l-artikolu għandhom ikunu nnotifikati mingħajr dewmien lil dawk l-Istati li jkun jeħtiġilhom jistabbilixxu l-ġurisdizzjoni skond l-Artikolu 8 u, skond il-każ, l-Istati l-oħra kollha interessati.
      Artikolu 10
      L-Istat Parti li fit-territorju tiegħu jkun jinsab l-allegat ħati, għandu, jekk ma’ jestradixxiehx, jibgħat il-każ, mingħajr ebda eċċezzjoni u mingħajr dewmien żejjed, lill-awtoritajiet kompetenti għall-fini ta’ prosekuzzjoni, permezz ta’ proċeduri skond il-liġijiet ta’ dak l-Istat.
      Artikolu 11
      1.   Ir-reati msemmija fl-artikolu 7 għandhom jitqiesu bħala reati li jagħtu lok għal estradizzjoni f'kull trattat dwar l-estradizzjoni li jkun jeżisti bejn l-Istati Partijiet. L-Istati Partijiet jintrabtu li jinkludu dawk ir-reati f'kull trattat futur dwar l-estradizzjoni li jkun ser jiġi ffinalizzat bejniethom.
      2.   Jekk Stat Parti li jagħmel l-estradizzjoni soġġetta għall-kondizzjoni li jkun jeżisti trattat jirċievi talba għall-estradizzjoni minn Stat Parti ieħor li ma jkollux trattat dwar l-estradizzjoni miegħu, dan jista' jekk irid, iqis din il-Konvenzjoni bħala l-bażi legali għal estradizzjoni f'dak li jirrigwarda dawk ir-reati. L-estradizzjoni għandha tkun soġġetta għall-kondizzjonijiet l-oħra tal-liġi ta’ l-Istat li lilu tkun saret it-talba.
      3.   L-Istati Partijiet li ma jagħmlux l-estradizzjoni soġġetta għall-kondizzjoni li jkun jeżisti trattat, għandhom jirrikonoxxu dawk ir-reati bħala li jagħtu lok għal estradizzjoni bejniethom soġġetta għall-kondizzjonijiet tal-liġi ta’ l-Istat li lilu tkun saret it-talba.
      4.   Kull wieħed mir-reati għandu jkun ittrattat, għall-fini ta’ estradizzjoni bejn l-Istati Partijiet, daqs li kieku twettaq mhux biss fil-post li fih seħħ, iżda wkoll fit-territorji ta’ l-Istati Partijiet li jkunu jeħtiġilhom jistabbilixxu l-ġurisdizzjoni tagħhom skond il-paragrafu 1 ta’ l-Artikolu 8.
      Artikolu 11A
      Ebda wieħed mir-reati msemmija fl-Artikolu 7 m'għandu jitqies, għall-finijiet ta’ estradizzjoni jew ta’ għajnuna legali reċiproka, bħala reat politiku jew bħala reat konness ma’ reat politiku jew bħala reat ispirat minn motivi politiċi. Għalhekk, talba għal estradizzjoni jew għal għajnuna legali reċiproka ma’ tistax ma tintlaqax abbażi biss li din tkun tikkonċerna reat politiku jew reat ispirat minn motivi politiċi.
      Artikolu 11B
      Xejn f'din il-Konvenzjoni ma jista' jkun interpretat li jimponi obbligu biex issir estradizzjoni jew biex tingħata għajnuna legali reċiproka, jekk l-Istat Parti mitlub ikollu raġunijiet sostanzjali biex iqis li t-talba għal estradizzjoni għal reati msemmija fl-Artikolu 7 jew għal għajnuna legali reċiproka fir-rigward ta’ dawn ir-reati tkun saret bl-iskop li tħarrek jew tikkastiga persuna minħabba r-razza, ir-reliġjon, in-nazzjonalità, l-oriġini etnika jew fehma politika ta’ dik il-persuna, jew li l-konformità ma’ dik it-talba tikkawża preġudizzju lill-pożizzjoni ta’ dik il-persuna għal xi waħda minn dawn ir-raġunijiet.
      Artikolu 12
      Kull persuna li dwarha jkunu għaddejjin proċeduri legali b'rabta ma’ xi reat jew reati msemmija fl-Artikolu 7 għandha tkun garantita trattament ġust fl-istadji kollha tal-proċeduri legali.
      Artikolu 13
      1.   L-Istati Partijiet għandhom jagħtu lil xulxin l-akbar miżura ta’ għajnuna b'rabta ma’ proċeduri kriminali miġjubin fir-rigward tar-reati msemmija fl-Artikolu 7, inkluż l-għoti ta’ xhieda li jkollhom disponibbli u li tkun meħtieġa għall-proċediment. Il-liġi ta’ l-Istat li lilu tkun saret it-talba għandha tapplika f'kull każ.
      2.   Id-dispożizzjonijiet tal-paragrafu 1 m'għandhomx jolqtu l-obbligi taħt kwalunkwe trattat ieħor, bilaterali jew multilaterali, li jirregola jew li jkun se jirregola, fl-intier jew f'parti, l-għajnuna reċiproka fi kwistjoniijiet kriminali.
      Artikolu 13A
      Xejn f'din il-Konvenzjoni m'għandu jolqot it-trasferiment ta’ teknoloġija nukleari għal finijiet paċifiċi li jsir biex isaħħaħ il-ħarsien fiżiku ta’ materjal nukleari u ta’ impjanti nukleari.
      Artikolu 14
      1.   Kull Stat Parti għandu jgħarraf lid-depożitarju dwar il-liġijiet u r-regolamenti tiegħu li jagħtu effett lil din il-Konvenzjoni. Id-depożitarju għandu perjodikament jgħaddi din l-informazzjoni lill-Istati Partijiet kollha.
      2.   L-Istat Parti li fih l-allegat ħati jkun tħarrek għandu l-ewwel, kull meta jkun prattiku, jikkomunika r-riżultat finali tal-proċeduri lill-Istati direttament interessati. L-Istat Parti għandu jikkomunika wkoll ir-rizultat finali lid-depożitarju li għandu jgħarraf b'dan lill-Istati kollha.
      3.   Fejn reat ikun jinvolvi materjal nukleari għal użu domestiku, ħażna jew trasport, u kemm l-allegat ħati, kif ukoll il-materjal nukleari jibqgħu fit-territorju ta’ l-Istat Parti li fih ikun sar ir-reat, jew fejn reat ikun jinvolvi impjant nukleari u l-allegat ħati jibqa' fit-territorju ta’ l-Istat Parti li fih ikun sar ir-reat, xejn f'din il-Konvenzjoni m'għandu jkun interpretat bħala li Stat Parti jkun jeħtieġlu jagħti informazzjoni dwar proċeduri kriminali li jirriżultaw minn reat bħal dak.
      Artikolu 15
      L-Annessi jiffurmaw parti integrali minn din il-Konvenzjoni.
      Artikolu 16
      1.   Għandha titlaqqa' konferenza ta’ Stati Partijiet mid-depożitarju ħames snin wara d-dħul fis-seħħ ta’ l-Emenda adottata fit-8 ta’ Lulju, 2005, biex titqies l-implimentazzjoni ta’ din il-Konvenzjoni u kemm hija adegwata f'dak li għandu x'jaqsam mal-preambolu, il-parti operattiva kollha u l-annessi fid-dawl tas-sitwazzjoni eżistenti dak iż-żmien.
      2.   F'intervalli ta’ mhux anqas minn ħames snin wara dak iż-żmien, il-maġġoranza ta’ Stati Partijiet tista' tikseb, billi tibgħat proposta f'dan is-sens lid-depożitarju, li jitlaqqgħu aktar konferenzi bl-istess għan.
      Artikolu 17
      1.   Fil-każ ta’ tilwima bejn żewġ Stati Partijiet jew iżjed dwar l-interpretazzjoni jew l-applikazzjoni ta’ din il-Konvenzjoni, dawk l-Istati Partijiet għandhom jagħmlu konsultazzjonijiet bil-għan li jilħqu arranġament dwar it-tilwima permezz ta’ negozjati, jew b'kull mezz ieħor paċifiku ta’ arranġament ta’ tilwim aċċettabbli mill-partijiet kollha fit-tilwima.
      2.   Kwalunkwe tilwima ta’ din ix-xorta li ma tkunx tista' tiġi rranġata bil-mod preskritt fil-paragrafu 1 għandha, fuq talba ta’ kwalunkwe parti f'dik it-tilwima, tintbagħat għal arbitraġġ jew tkun riferuta lill-Qorti Internazzjonali tal-Ġustizzja għal deċiżjoni dwarha. Meta tilwima tintbagħat għal arbitraġġ, u jekk, fi żmien sitt xhur mid-data tat-talba, il-partijiet f'tilwima ma jkunux jistgħu jaqblu dwar l-organizzazzjoni ta’ l-arbitraġġ, waħda mill-partijiet tista' titlob lill-President tal-Qorti Internazzjonali tal-Ġustizzja jew lis-Segretajru-Ġenerali tan-Nazzjonijiet Uniti biex jaħtru arbitru wieħed jew aktar. Fil-każ ta’ talbiet konflinġenti mill-partijiet fit-tilwima, it-talba lis-Segretarju-Ġenerali tan-Nazzjonijiet Uniti għandu jkollha prijorità.
      3.   Kull Stat Parti jista' fiż-żmien tal-firma, ratifika, aċċettazzjoni jew approvazzjoni ta’ din il-Konvenzjoni jew adeżjoni magħha, jiddikjara li ma jqisx lilu nnifsu marbut minn waħda jew miż-żewġ proċeduri ta’ arranġament ta’ tilwim imsemmija fil-paragrafu 2. L-Istati Partijiet l-oħra m'għandhomx ikunu marbuta minn proċedura ta’ arranġament ta’ tilwim imsemmija fil-paragrafu 2, fir-rigward ta’ Stat Parti li jkun għamel riżerva għal dik il-proċedura.
      4.   Kwalunkwe Stat Parti li jkun għamel riżerva skond il-paragrafu 3 jista' f'kull waqt jirtira dik ir-riżerva permezz ta' notifikazzjoni lid-depożitarju.
      Artikolu 18
      1.   Din il-Konvenzjoni għandha tkun miftuħa għal firma mill-Istati kollha fil-Kwartieri Ġenerali ta’ l-Aġenzija Internazzjonali għall-Enerġija Atomika fi Vjenna u fil-Kwartieri Ġenerali tan-Nazzjonijiet Uniti fi New York mit-3 ta’ Marzu 1980, sad-dħul fis-seħħ tagħha.
      2.   Din il-Konvenzjoni hija soġġetta għal ratifika, aċċettazzjoni jew approvazzjoni mill-Istati firmatarji.
      3.   Wara d-dħul fis-seħħ tagħha, din il-Konvenzjoni tkun miftuħa għal adeżjoni mill-Istati kollha.

                  4.

                              (a)

                              Din il-Konvenzjoni għandha tkun miftuħa għal firma jew adeżjoni mill-organizzazzjonijiet internazzjonali u mill-organizzazzjonijiet reġjonali ta’ xorta ta’ integrazzjoni jew oħra, bil-kondizzjoni li l-organizzazzjoni interessata tkun ġiet kostitwita minn Stati sovrani u jkollha kompetenza f'dak li jirrigwarda negozjati, konklużjoni u applikazzjoni ta’ ftehimiet internazzjonali dwar kwistjonijiet koperti minn din il-Konvenzjoni.

                              (b)

                              Fi kwistjonijiet li jkunu fil-kompetenza tagħhom, dawn l-organizzazzjonijiet għandhom, f'isimhom stess, jeżerċitaw id-drittijiet u jissodisfaw ir-responsabbiltajiet li din il-Konvenzjoni tattribwixxi lil Stati Partijiet.

                              (ċ)

                              Meta ssir parti għal din il-Konvenzjoni, organizzazzjoni bħal din għandha tikkomunika dikjarazzjoni lid-depożitarju li tindika liema Stati huma membri tagħha u liema artikoli ta’ din il-Konvenzjoni ma japplikawx għaliha.

                              (d)

                              Din l-organizzazzjoni m'għandux ikollha vot addizzjonali għal dawk ta’ l-Istati Membri tagħha.

            5.   Strumenti ta’ ratifika, aċċettazzjoni, approvazzjoni jew ta’ adeżjoni għandhom ikunu ddepożitati mad-depożitarju.
      Artikolu 19
      1.   Din il-Konvenzjoni għandha tidħol fis-seħħ fit-tletin jum wara d-data ta’ depożitu tal-wieħed u għoxrin strument ta’ ratifika, aċċettazzjoni jew approvazzjoni mad-depożitarju.
      2.   Għall kull Stat li jirratifika, jaċċetta, japprova l-Konvenzjoni jew jaderixxi magħha wara li jkun ġie ddepożitat il-wieħed u għoxrin strument ta’ ratifika, aċċettazzjoni jew approvazzjoni, il-Konvenzjoni tidħol fis-seħħ fit-tletin jum wara d-depożitu minn dak l-Istat ta’ l-istrument tiegħu ta’ ratifika, aċċetazzjoni, approvazzjoni jew adeżjoni.
      Artikolu 20
      1.   Bla ħsara għall-Artikolu 16, Stat Parti jista jipproponi emendi għal din il-Konvenzjoni. L-emenda proposta għandha tintbagħat lid-depożitarju li għandu jiċċirkolaha minnufih ma’ l-Istati Partijiet kollha. Jekk il-maġġoranza ta’ l-Istati jitolbu lid-depożitarju jlaqqa' konferenza biex jitqiesu l-emendi proposti, id-depożitarju għandu jistieden lill-Istati Partijiet kollha biex jattendu għal dik il-konferenza li għandha tibda mhux qabel tletin jum wara li tkun inħarġet l-istedina. Kull emenda adottata mill-konferenza b'maġġoranza ta’ żewġ terzi għandha tkun iċċirkolata minnufiħ mid-depożitarju ma’ l-Istati Partijiet kollha.
      2.   L-emenda għandha tidħol fis-seħħ għal kull Stat Parti li jiddepożita l-istrument tiegħu ta’ ratifika, aċċettazzjoni jew approvazzjoni ta’ l-emenda fit-tletin jum wara d-data li fiha żewġ terzi ta’ l-Istati Partijiet ikunu ddepożitaw l-istrumenti tagħhom ta’ ratifika, aċċettazzjoni, jew approvazzjoni mad-depożitarju. Wara dan, l-emenda tidħol fis-seħħ għal kull Stat Parti ieħor, fil-jum li fih dak l-Istat Parti jkun iddepożita l-istrument tiegħu ta’ ratifika, aċċettazzjoni jew approvazzjoni ta’ l-emenda.
      Artikolu 21
      1.   Kull Stat Parti jista' jiddenunzja din il-Konvenzjoni permezz ta’ nofikazzjoni bil-miktub lid-depożitarju.
      2.   Denunzja għandha jkollha effett mija u tmenin ġurnata wara d-data li fiha id-depożitarju jkun irċieva n-notifikazzjoni.
      Artikolu 22
      Id-depożitarju għandu minnufiħ jinnotifika lill-Istati kollha dwar:

                  (a)

                  kull firma ta’ din il-Konvenzjoni;

                  (b)

                  kull depożitu ta’ strument ta’ ratifika, aċċettazzjoni, approvazzjoni jew adeżjoni;

                  (ċ)

                  kull riżerva jew irtirar skond l-Artikolu 17;

                  (d)

                  kull komunikazzjoni magħmula minn organizzazzjoni skond il-paragrafu 4(ċ) ta’ l-Artikolu 18;

                  (e)

                  id-dħul fis-seħħ ta’ din il-Konvenzjoni;

                  (f)

                  id-dħul fis-seħħ ta’ kull emenda għal din il-Konvenzjoni; u

                  (g)

                  kull denunzja magħmula skond l-Artikolu 21.

            Artikolu 23
      L-oriġinal ta’ din il-Konvenzjoni, li l-verżjoni Għarbija, Ċiniża, Ingliża, Franċiża, Russa u Spanjola tagħha huma awtentiċi b'mod indaqs, għandha tkun iddepożitata mad-Direttur Ġenerali ta’ l-Aġenijza Internazzjonali għall-Enerġija Atomika li għandu jibgħat kopji ċċertifikati ta’ dan lill-Istati kollha.

      ANNESS I
      Livelli ta’ Ħarsien Fiżiku li għandhom ikunu Applikati għal Trasport Internazzjonali ta’ Materjal Nukleari kif Kategorizzat fl-Anness II

                  1.

                  Livelli ta’ ħarsien fiżiku għal materjal nukleari waqt ħażna inċidentali għal trasport nukleari internazzjonali jinkludu:

                              a.

                              Għal materjali tal-Kategorija III, ħażna f’żona li l-aċċess għaliha jkun ikkontrollat;

                              b.

                              Għal materjali tal-Kategorija II, ħażna f’żona sorveljata kontinwament minn għassiesa jew bi strumenti elettroniċi u mdawra b’barriera fiżika b’għadd limitat ta’ punti ta’ dħul ikkontrollati kif imiss jew kull żona bl-istess livelli ta’ ħarsien fiżiku;

                              ċ.

                              Għal materjal tal-Kategorija I, ħażna f’żona mħarsa skond kif hemm definit għall-Kategorija II ta’ hawn fuq, li għaliha, barra minn hekk, l-aċċess ikun ristrett għal persuni li l-fiduċja fihom tkun ġiet stabbilita, u li tkun sorveljata minn għassiesa f’komunikazzjoni mill-qrib ma’ forzi ta’ reazzjoni f’waqtha. Miżuri speċifiċi meħuda f’dan il-kuntest għandu jkollhom bħala l-għan tagħhom li jikxfu u ma jħallux isir assalt, aċċess mhux awtorizzat jew tneħħija mhux awtorizzata ta’ materjal.

                  2.

                  Il-livelli ta’ ħarsien fiżiku għal materjal nukleari waqt trasport internazzjonali jinkludu:

                              a.

                              Għal materjali tal-Kategoriji II u III, it-trasport għandu jsir taħt prekawzjonijiet speċjali li jinkludu arranġamenti minn qabel bejn min jibghat, ir-riċevitur u t-trasportatur, u ftehim minn qabel bejn persuni naturali jew ġuridiċi soġġetti għall-ġurisdizzjoni u r-regolamenti ta’ Stati esportaturi u importaturi, li jispeċifikaw il-ħin, il-post u l-proċeduri għat-trasferiment tar-responsabbiltà tat-trasport;

                              b.

                              Għal materjali tal-Kategorija I, it-trasport għandu jsir taħt prekawzjonijiet speċjali kif identifikati hawn fuq għal trasport ta’ materjali tal-Kategoriji I u III, u barra dan, taħt sorveljanza kontinwa minn skorti u taħt kondizzjonijiet li jassiguraw komunikazzjoni mill-qrib mal-forzi ta’ reazzjoni f’waqtha;

                              ċ.

                              Għal uranju naturali li ma jkunx ta’ xorta ta’ metall mhux maħdum jew fdal ta’ metall mhux maħdum: il-ħarsien ta’ trasport ta’ kwantitajiet li jaqbżu l-500 kilogramma ta’ uranju għandu jinkludi notifikazzjoni minn qabel ta’ ġarr bil-vapur li tispeċifika l-mod ta’ trasport, il-ħin mistenni tal-wasla u l-konferma tal-wasla tal-merkanzija.

      ANNESS II
      Tabella: Kategorizzazzjoni ta’ materjal nukleari

                  Materjal

                  Forma

                  Kategorija

                  I

                  II

                  III (3)

                              1.

                              Plutonju (1)

                  Mhux irradjat (2)

                  2 kg jew aktar

                  Inqas minn 2 kg iżda aktar minn 500 g

                  500 g jew inqas iżda aktar minn 15 g

                              2.

                              Uranju-235

                  Mhux irradjat (2)

                              —

                              Uranju arrikkit sa 20 % 235U jew aktar

                  5 kg jew aktar

                  Inqas minn 5 kg iżda aktar minn 1 kg

                  1 kg jew inqas iżda aktar minn 15 g

                              —

                              Uranju arrikkit sa 10 % 235U iżda inqas minn 20 %

                  10 kg jew aktar

                  Inqas minn 10 kg iżda aktar minn 1 kg

                              —

                              Uranju arrikkit aktar minn naturali, iżda inqas minn 10 % 235U

                  10 kg jew aktar

                              3.

                              Uranju-233

                  Mhux irradjat (2)

                  2 kg jew aktar

                  Inqas minn 2 kg iżda aktar minn 500 g

                  500 g jew inqas iżda aktar minn 15 g

                              4.

                              Fjuwil irradjat

                  Uranju mnaqqas jew naturali, torju jew fjuwil ftit arrikkit (inqas minn 10 % kontenut fissili) (4)
                      (5)

      (1)  Il-plutonu kollu ħlief dak b’konċentrazzjoni isotopika li taqbeż it-80 % fil-plutonju-238.

      (2)  Materjal mhux irradjat f’reattur jew materjal irradjat f’reattur iżda b’livell ta’ radjazzjoni ugwali għal jew inqas minn 1 gray/siegħa (100 rads/siegħa) f’tul ta’ metru mingħajr protezzjoni.

      (3)  Il-kwantitajiet li m’humiex tal-Kategorija III u uranju naturali għandhom jitħarsu skond prattika ta’ tmexxija prudenti.

      (4)  Għalkemm dan il-livell ta’ ħarsien huwa rrakkomandat, huma l-Istati li jagħżlu, wara li jkunu evalwaw iċ-ċirkostanzi speċifiċi, li jassenjaw kategorija differenti ta’ ħarsien fiżiku.

      (5)  Fjuwil ieħor li minħabba l-kontenut oriġinali fissili tiegħu huwa kklassifikat fil-Kategorija I u II qabel ir-radjazzjoni, jista’ jitnaqqas b’kategorija waħda waqt li l-livell ta’ radjazzjoni mill-fjuwil taqbeż 1 gray/siegħa (100 rads/siegħa) f’tul ta’ metru mingħajr protezzjoni.
   ANNESS 2

      Dikjarazzjoni tal-Komunità Ewropea għall-Enerġija Atomika skond l-Artikoli 18 (4) u 17(3) tal-Konvenzjoni
      L-Istati li ġejjin huma fil-preżent membri tal-Komunità Ewropea għall-Enerġija Atomika: ir-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika ta’ l-Estonja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika ta’ l-Ungerija, ir-Repubblika ta’ Malta, ir-Renju ta’ l-Olanda, ir-Repubblika ta’ l-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika tas-Slovakkja, ir-Repubblika tal-Finlandja, ir-Renju Unit u l-Irlanda ta’ Fuq.
      Il-Komunità tiddikjara li l-Artikoli 8 sa 13 u l-Artikolu 14, paragrafi (2) u (3) tal-Konvenzjoni dwar il-Ħarsien Fiżiku ta’ Materjal Nukleari u Impjanti Nukleari ma japplikawx għaliha.
      Barra dan, skond l-Artikolu 17(3) tal-Konvenzjoni, il-Komunità tiddikjara wkoll li minħabba li Stati biss jistgħu jkunu partijiet f’kawżi quddiem il-Qorti Internazzjonali tal-Ġustizzja, il-Komunità hi marbuta biss mill-proċedura ta’ l-arbitraġġ imsemmija f’17(2).

   ANNESS 3
   SETGĦAT SĦAĦ
   Jien, hawn taħt iffirmat, …, Membru tal-Kummissjoni tal-Komunitajiet Ewropej responsabbli għar-Relazzjonijiet Esterni u għall-Politika Ewropea tal-Viċinat, qiegħed b’dan nikkonferma l-ħatra ta’:
   Is-Sur/Is-Sinjura …
   Kap tad-Delegazzjoni tal-Kummissjoni Ewropea
   għall-organizzazzjonijiet Internazzjonali fi Vjenna
   biex jiddepożita/tiddepożita mad-Direttur Ġenerali ta’ l-Aġenzija Internazzjonali għall-Enerġija Atomika, f’isem il-Komunità Ewropea għall-Enerġija Atomika, l-istrument ta’ adeżjoni mal-Konvenzjoni dwar il-Ħarsien Fiżiku ta’ Materjal Nukleari u ta’ Impjanti Nukleari.
   Brussell,


title: 2007/124/KE,Euratom: Deċiżjoni tal-Kunsill tat- 12 ta' Frar 2007 li tistabbilixxi l-programmi speċifiċi ''Prevenzjoni, Stat ta' Tħejjija u Maniġġar tal-Konsegwenzi tat-Terroriżmu u riskji oħra relatati mas-Sigurtà'' u  Prevenzjoni ta' u l-Ġlieda kontra l-Kriminalità għall-Perijodu 2007-2013 bħala parti mill-programmi Ġenerali dwar is-Sigurtà u s-Salvagwardja tal-Libertajiet u dwar id-Drittijiet Fundamentali u l-Ġustizzja

text:
               24.2.2007

               MT

               Il-Ġurnal Uffiċjali ta’ l-Unjoni Ewropea

               1

         DEĊIŻJONI TAL-KUNSILL
   tat-12 ta' Frar 2007
   li tistabbilixxi l-programmi speċifiċi “Prevenzjoni, Stat ta' Tħejjija u Maniġġar tal-Konsegwenzi tat-Terroriżmu u riskji oħra relatati mas-Sigurtà” u “Prevenzjoni ta' u l-Ġlieda kontra l-Kriminalità” għall-Perijodu 2007-2013 bħala parti mill-programmi Ġenerali dwar is-Sigurtà u s-Salvagwardja tal-Libertajiet u dwar id-Drittijiet Fundamentali u l-Ġustizzja
   (2007/124/KE, Euratom)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,
   u t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 203 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-prevenzjoni, l-istat ta' tħejjija u l-maniġġar tal-konsegwenzi tat-terroriżmu u riskji oħra relatati mas-sigurtà huma aspetti essenzjali tal-protezzjoni tal-persuni u l-infrastruttura kritika fiż-żona ta' libertà, sigurtà u ġustizzja.

               (2)

               Il-Pjan ta' Azzjoni rivedut ta' l-Unjoni Ewropea dwar il-Ġlieda kontra t-Terroriżmu kif adottat mill-Kunsill Ewropew tas-17-18 ta' Ġunju 2004, identifika bħala kwistjonijiet ta' prijorità, fost oħrajn, il-prevenzjoni u l-maniġġar tal-konsegwenzi ta' attakki terroristiċi, u l-protezzjoni ta' infrastrutturi kritiċi.

               (3)

               Fit-2 ta' Diċembru 2004, il-Kunsill adotta l-Programm ta' Solidarjetà rivedut ta' l-Unjoni Ewropea dwar il-Konsegwenzi ta' Theddid u Attakki Terroristiċi, b'enfasi fuq l-importanza tal-valutazzjonijiet tar-riskju u t-theddid, il-protezzjoni ta' infrastruttura kritika, il-mekkaniżmi għall-kxif u l-identifikazzjoni ta' theddid terroristiku, u l-istat ta' tħejjija politiku u operattiv u l-kapaċità għall-maniġġar tal-konsegwenzi.

               (4)

               F'Diċembru 2005 l-Kunsill iddeċieda li l-Programm Ewropew għall-Protezzjoni ta' Infrastruttura Kritika (PEPIK) ser ikun ibbażat fuq approċċ li jikkunsidra l-perikoli kollha filwaqt li l-ġlieda kontra theddid mit-terroriżmu hija meqjusa bħala prijorità. Strateġija Ġdida ta' Kontra t-Terroriżmu li fiha erba' linji: Prevenzjoni, protezzjoni, insegwiment u rispons, kienet ukoll adottata fil-Kunsill Ewropew ta' Diċembru 2005.

               (5)

               Il-mekkaniżmu tal-Komunità għall-faċilitazzjoni tal-kooperazzjoni msaħħa f'interventi ta' assistenza għall-protezzjoni ċivili stabbilit bid-Deċiżjoni tal-Kunsill 2001/792/KE, Euratom tat-23 ta' Ottubru 2001 (2), jindirizza rispons immedjat għall-emerġenzi prinċipali kollha, iżda ma kienx maħsub speċifikament għall-prevenzjoni, l-istat ta' tħejjija u l-maniġġar tal-konsegwenzi ta' attakki terroristiċi.

               (6)

               Il-Programm ta' l-Aja (3) stabbilit mill-Kunsill Ewropew f'Novembru 2004, appella għal maniġġar integrat u kkoordinat ta' kriżijiet fl-UE b'effetti transkonfinali.

               (7)

               Fil-kamp ta' applikazzjoni tal-kompetenza tagħha l-Komunità għandha tikkontribwixxi għat-teħid tal-miżuri meħtieġa biex it-terroristi jiġu miżmuma lura milli jattakkaw il-valuri tad-demokrazija, l-istat tad-dritt, is-soċjetà miftuħa u l-libertà taċ-ċittadini u s-soċjetajiet tagħna, u sabiex jiġu limitati l-konsegwenzi ta' kwalunkwe attakk kull fejn ikun possibbli.

               (8)

               Fl-interess ta' l-effikaċja, l-effiċjenza a paragun tan-nefqa u t-trasparenza, l-isforzi speċifiċi għall-prevenzjoni, l-istat ta' tħejjija u l-maniġġar tal-konsegwenzi tat-terroriżmu għandhom ikunu simplifikati u ffinanzjati minn programm wieħed uniku.

               (9)

               Fir-rigward taċ-ċertezza u l-koerenza legali, u l-komplementarjetà ma' programmi finanzjarji oħra, it-termini “prevenzjoni u ta' stat ta' tħejjija”, “maniġġar ta' konsegwenzi” u “infrastruttura kritika” għandhom ikunu definiti.

               (10)

               Ir-responsabbiltà primarja għall-protezzjoni ta' infrastrutturi kritiċi taqa' fuq l-Istati Membri, is-sidien, l-operaturi u l-utenti (l-utenti definiti bħala organizzazzjonijiet li jabbużaw u jużaw l-infrastruttura għal għanijiet ta' kummerċ u proviżjoni ta' servizz). L-awtoritajiet ta' l-Istati Membri ser jipprovdu tmexxija u koordinazzjoni fl-iżvilupp u l-implimentazzjoni ta' approċċ konsistenti nazzjonali għall-protezzjoni ta' infrastruttura kritika fil-ġurisdizzjoni tagħhom b'kont meħud tal-kompetenzi Komunitarji eżistenti. Ir-responsabbiltà għat-twettiq tal-valutazzjonijiet tar-riskju u tat-theddid għalhekk hija primarjament ta' l-Istati Membri.

               (11)

               Azzjonijiet tal-Kummissjoni, flimkien ma' proġetti transnazzjonali fejn ikun il-każ, huma essenzjali għall-kisba ta' approċċ Komunitarju integrat u kkoordinat. Barra minn hekk, huwa utli u adatt li jiġu appoġġati proġetti fl-Istati Membri sal-punt li jkunu jistgħu jipprovdu esperjenza u għarfien utli għal azzjonijiet ulterjuri fil-livell Komunitarju, b'mod partikolari valutazzjonijiet ta' riskji u theddid. F'dan ir-rigward hu xieraq li jiġi adottat approċċ għall-perikoli kollha waqt li t-theddida tat-terroriżmu tkun ikkunsidrata bħala prijorità.

               (12)

               Huwa wkoll xieraq li jsir provvediment għall-parteċipazzjoni ta' pajjiżi terzi u ta' organizzazzjonijiet internazzjonali fi proġetti transnazzjonali.

               (13)

               Jeħtieġ li tkun żgurata l-komplementarjetà ma' programmi oħra Komunitarji u ta' l-Unjoni bħall-Fond ta' Solidarjetà ta' l-Unjoni Ewropea u l-Istrument Finanzjarju ta' Protezzjoni Ċivili, il-mekkaniżmu tal-Komunità għall-faċilitazzjoni tal-kooperazzjoni msaħħa f'interventi ta' assistenza għall-protezzjoni ċivili, is-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Demostrazzjoni u l-Fondi Strutturali.

               (14)

               Ladarba l-għanijiet ta' din id-Deċiżjoni ma jistgħux jinkisbu biżżejjed mill-Istati Membri u jistgħu għalhekk, minħabba l-iskala jew l-effetti tal-programm, jinkisbu aħjar fuq il-livell Komunitarju, il-Komunità tista' tadotta miżuri skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju ta' proporzjonalità, kif stabbilit f'dak l-Artikolu, din id-Deċiżjoni ma tmurx lil hinn minn dak li huwa meħtieġ biex jinkisbu dawk l-għanijiet.

               (15)

               In-nefqa tal-programm għandha tkun kompatibbli mal-limitu taħt l-Intestatura 3 tal-qafas finanzjarju. Jeħtieġ li tkun prevista flessibbiltà fid-definizzjoni tal-programm sabiex jitħalla post għal aġġustamenti eventwali fi kwalunkwe azzjoni prevista, sabiex ikun hemm risposta għall-evoluzzjoni ta' ħtiġijiet matul il-perijodu 2007-2013. Id-deċiżjoni għandha, għalhekk, tkun limitata għad-definizzjoni ġenerika ta' azzjonijiet previsti u l-arranġamenti amministrattivi u finanzjarji rispettivi tagħhom.

               (16)

               Għandhom jittieħdu wkoll miżuri xierqa għall-prevenzjoni ta' irregolaritajiet u frodi, u għandhom jittieħdu l-passi meħtieġa biex jiġu rkuprati fondi mitlufa, imħallsa b'mod mhux dovut jew użati ħażin b'mod konformi mar-Regolamenti tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunità Ewropea (4), (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni (5) u r-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet immexxija mill-Uffiċċju Ewropew ta' Kontra l-Frodi (OLAF) (6).

               (17)

               Ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju li japplika għall-baġit ġenerali tal-Komunitajiet Ewropej (7) u r-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 (8), li jissalvagwardjaw l-interessi finanzjarji tal-Komunità, japplikaw b'kont meħud tal-prinċipji tas-sempliċità u l-konsistenza fl-għażla ta' l-istrumenti tal-baġit, limitazzjoni fuq in-numru ta' każijiet fejn il-Kummissjoni żżomm responsabbiltà diretta għall-implimentazzjoni u l-amministrazzjoni tagħhom, u l-proporzjonalità meħtieġa bejn l-ammont ta' riżorsi u l-piż amministrattiv marbut ma' l-użu tagħhom.

               (18)

               Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni (9) filwaqt li ssir distinzjoni bejn dawk il-miżuri li huma soġġetti għall-proċedura tal-kumitat amministrattiv u dawk li huma soġġetti għall-proċedura tal-kumitat konsultattiv, fejn f'ċerti każijiet u bil-ħsieb ta' effiċenzja akbar, din ta' l-aħħar tkun l-aktar adatta.

               (19)

               It-Trattat li jistabbilixxi l-Komunità Ewropea u t-Trattat li jistabbilixxi l-Komunità Ewropea ta' l-Enerġija Atomika ma jipprovdux setgħat speċifiċi għall-adozzjoni ta' din id-Deċiżjoni għajr dawk taħt l-Artikoli 308 u 203, rispettivament.

               (20)

               Il-Kumitat Ekonomiku u Soċjali Ewropew ta l-opinjoni tiegħu. (10)

               (21)

               Sabiex ikun żgurat l-implimentazzjoni effettiva u fil-ħin tal-programm, din id-Deċiżjoni għandha tapplika mill-1 ta' Jannar 2007,

         IDDEĊIEDA KIF ĠEJ:
   Artikolu 1
   Suġġett
   1.   Din id-Deċiżjoni tistabbilixxi l-Programm Speċifiku “Prevenzjoni, Stat ta' Tħejjija u Ġestjoni tal-Konsegwenzi tat-Terroriżmu u riskji oħra relatati mas-Sigurtà”, minn issa 'l quddiem imsejjaħ “il-Programm”, sabiex isir kontribut għall-appoġġ ta' l-isforzi ta' l-Istati Membri sabiex jipprevjenu, iħejju għal, u jipproteġu lill-persuni u l-infrastruttura kritika kontra riskji marbuta ma' attakki terroristiċi u riskji oħra relatati mas-sigurtà, bħala parti mill-Programm Ġenerali dwar is-Sigurtà u Salvagwardja tal-Libertajiet.
   2.   Il-Programm għandu jkopri l-perijodu mill-1 ta' Jannar 2007 sal-31 ta' Diċembru 2013.
   3.   Din id-Deċiżjoni m' għandhiex tapplika għal kwistjonijiet li huma koperti mill-Istrument Finanzjarju ta' Protezzjoni Ċivili.
   Artikolu 2
   Definizzjonijiet
   Għall-finijiet ta' din id-Deċiżjoni, id-definizzjonijiet li ġejjin għandhom japplikaw:

               (a)

               “prevenzjoni u stat ta' tħejjija” tirreferi għal miżuri mmirati lejn il-prevenzjoni u/jew (i)t-tnaqqis ta' riskji marbuta mat-terroriżmu u riskji oħra relatati mas-sigurtà;

               (b)

               “maniġġar tal-konsegwenzi” tirreferi għall-koordinazzjoni ta' miżuri meħuda sabiex ikun hemm reazzjoni għal, u jiġi mnaqqas, l-impatt ta' l-effetti ta' inċident relatat mas-sigurtà, b'mod partikolari inċident li jirriżulta minn attakki terroristiċi sabiex tkun żgurata l-koordinazzjoni mingħajr xkiel ta' maniġġar ta' kriżijiet u azzjonijiet ta' sigurtà;

               (ċ)

               “infrastruttura kritika” tinkludi b'mod partikolari dawk ir-riżorsi fiżiċi, is-servizzi, il-faċilitajiet ta' teknoloġija ta' l-informatika, netwerks u assi ta' infrastruttura li, jekk imfixkla jew meqruda, ikollhom impatt serju fuq il-funzjonijiet kritiċi tas-soċjetà, inkluża l-katina tal-provvista, is-saħħa, is-sikurezza, is-sigurtà, il-benesseri ekonomiku u soċjali tal-persuni jew tal-funzjonament tal-Komunità jew l-Istati Membri tagħha.

         Artikolu 3
   Għanijiet ġenerali
   1.   Dan il-Programm għandu jikkontribwixxi għall-appoġġ ta' l-isforzi ta' l-Istati Membri għall-prevenzjoni, it-tħejjija għal, u l-protezzjoni ta' persuni u infrastruttura kritika kontra attakki terroristiċi u inċidenti oħra relatati mas-sigurtà.
   2.   Il-Programm huwa maħsub sabiex jikkontribwixxi għall-iżgurar tal-protezzjoni f'oqsma bħall-kriżi, maniġġar, ambjent, is-saħħa pubblika, it-trasport, ir-riċerka u l-iżvilupp teknoloġiku u l-koeżjoni ekonomika u soċjali, fil-qasam tat-terroriżmu u riskji oħra relatati mas-sigurtà fiż-żona ta' libertà, sigurtà u ġustizzja.
   Artikolu 4
   Għanijiet speċifiċi
   1.   Fi ħdan l-għanijiet ġenerali, u dment li ma jkunx kopert minn strumenti finanzjarji oħra, il-Programm għandu jistimula, jippromwovi u jiżviluppa miżuri dwar il-prevenzjoni, l-istat ta' tħejjija u l-maniġġar tal-konsegwenzi abbażi, fost l-oħrajn, ta' valutazzjonijiet komprensivi tat-theddid u tar-riskju, soġġetti għas-superviżjoni mill-Istati Membri u b'kont dovut għall-kompetenza Komunitarja eżistenti f'dik il-materja, u bil-għan tal-prevenzjoni jew it-tnaqqis ta' riskji marbuta mat-terroriżmu u riskji oħra relatati mas-sigurtà.
   2.   Fir-rigward ta' prevenzjoni u stat ta' tħejjija ta' riskji konnessi mat-terroriżmu u riskji oħra relatati tas-sigurtà l-Programm jimmira għall-protezzjoni tan-nies u ta' l-infrastruttura kritika, b'mod partikolari billi:

               (a)

               jistimula, jippromwovi, u jappoġġa valutazzjonijiet tar-riskju dwar infrastruttura kritika, sabiex titjieb is-sigurtà.

               (b)

               jistimula, jippromwovi, u jappoġġa l-iżvilupp ta' metodoloġiji għall-protezzjoni ta' infrastruttura kritika, b'mod partikolari metodoloġiji ta' valutazzjoni tar-riskju.

               (ċ)

               jippromwovi u jappoġġa miżuri operattivi kondiviżi għat-titjib tas-sigurtà f'katini tal-provvista transkonfinali, dment li r-regoli tal-kompetizzjoni fis-suq intern ma jkunux imfixkla.

               (d)

               jippromwovi u jappoġġa l-iżvilupp ta' standards tas-sigurtà, u skambju ta' ħila u esperjenza dwar protezzjoni tan-nies u ta' infrastruttura kritika;

               (e)

               jippromwovi u jappoġġa l-koordinazzjoni u l-kooperazzjoni mal-Komunità kollha dwar il-protezzjoni ta' infrastruttura kritika.

         3.   Fir-rigward ta' maniġġar tal-konsegwenzi l-Programm għandu l-għan li:

               (a)

               jistimula, jippromwovi u jappoġġa skambju ta' ħila u esperjenza, sabiex tiġi stabbilita l-aħjar prattika bil-ħsieb tal-koordinazzjoni ta' miżuri ta' rispons u sabiex tinkiseb kooperazzjoni bejn diversi atturi ta' maniġġar ta' kriżijiet u azzjonijiet ta' sigurtà;

               (b)

               jippromwovi eżerċizzji konġunti u xenarji prattiċi li jinkludu komponenti ta' sigurtà u sikurezza, sabiex isaħħaħ il-koordinazzjoni u l-kooperazzjoni bejn atturi rilevanti fil-livell Ewropew ;

         Artikolu 5
   Azzjonijiet Eliġibbli
   1.   Bil-ħsieb li jiġu persegwiti l-għanijiet ġenerali u speċifiċi mniżżla fl-Artikoli 3 u 4, il-programm għandu jipprovdi taħt il-kundizzjonijiet li jidhru fil-Programm ta' ħidma annwali appoġġ finanzjarju għat-tipi ta' azzjoni li ġejjin:

               (a)

               proġetti mibdija u amministrati mill-Kummissjoni b'dimensjoni Ewropea;

               (b)

               proġetti transnazzjonali, li għandhom jinvolvu sħab f'mill-inqas żewġ Stati Membri, jew ta' l-inqas Stat Membru wieħed u pajjiż wieħed ieħor li jista' jkun pajjiż aderenti jew pajjiż kandidat;

               (ċ)

               proġetti nazzjonali fl-Istati Membri, li

                           (i)

                           iħejju proġetti transnazzjonali u/jew azzjonijiet Komunitarji (“miżuri ta' avvjament”),

                           (ii)

                           jħejju proġetti transnazzjonali u/jew azzjonijiet Komunitarji (“miżuri komplementarji”),

                           (iii)

                           jikkontribwixxu għall-iżvilupp ta' metodi innovattivi u/jew teknoloġiji b'potenzjal għal transferibbiltà għal azzjonijiet fil-livell Komunitarju, jew jiżviluppaw tali metodi jew teknoloġiji bil-ħsieb li jiġu trasferiti lill-Istati Membri l-oħra u/jew lil pajjiż ieħor li jista' jkun pajjiż aderenti jew pajjiż kandidat.

         2.   B'mod partikolari, appoġġ finanzjarju jista' jkun ipprovdut għal

               (a)

               azzjonijiet dwar kooperazzjoni u koordinazzjoni operattivi (tisħiħ tan-netwerking, kunfidenza u ftehim reċiproku, żvilupp ta' pjanijiet ta' kontinġenza, skambju u tixrid ta' informazzjoni, esperjenza u l-aħjar prattika)

               (b)

               attivitajiet analitiċi, ta' monitoraġġ, ta' evalwazzjoni u ta' verifika,

               (ċ)

               żvilupp u trasferiment ta' teknoloġija u metodoloġija, b'mod partikolari fir-rigward ta' kondiviżjoni ta' informazzjoni u interoperabbiltà,

               (d)

               taħriġ, skambju ta' persunal u esperti; u

               (e)

               attivitajiet ta' sensibilizzazzjoni u tixrid.

         Artikolu 6
   Aċċess għall-Programm
   1.   Aċċess għall-Programm għandu jkun miftuħ għal korpi u organizzazzjonijiet b'personalità ġuridika stabbilti fl-Istati Membri. Korpi u organizzazzjonijiet li huma orjentati għall-profitt għandu jkollhom aċċess għall-għotjiet biss flimkien ma' organizzazzjonijiet bla profitt jew statali. Organizzazzjonijiet mhux governattivi jistgħu japplikaw għall-finanzjament tal-proġetti msemmija fl-Artikolu 5(2) dment li jiżguraw livell suffiċjenti ta' konfidenzjalità.
   2.   Fir-rigward ta' proġetti transnazzjonali, pajjiżi terzi u organizzazzjonijiet internazzjonali jistgħu jieħdu sehem bħala sħab iżda ma jistgħux jissottomettu proġetti.
   Artikolu 7
   Tipi ta' intervent
   1.   Appoġġ finanzjarju Komunitarju jista' jieħu l-forom legali li ġejjin:

               (a)

               għotjiet,

               (b)

               kuntratti ta' akkwist pubbliku.

         2.   Għotjiet Komunitarji għandhom jingħataw wara sejħiet għal proposti, ħlief f'każijiet eċċezzjonali ta' emerġenza ssostanzjati kif dovut jew fejn il-karatteristiċi tal-benefiċjarju ma jħallu l-ebda għażla oħra għal azzjoni partikolari, u għandhom jiġu pprovduti permezz ta' għotjiet operattivi u għotjiet għal azzjonijiet.
   Il-programm ta' ħidma annwali għandu jispeċifika r-rata minima tan-nefqa annwali li għandha tingħata għall-għotjiet. Din ir-rata minima għandha tkun mill-anqas ta' 65 %.
   Ir-rata massima ta' kofinanzjament ta' l-ispejjeż tal-proġetti għandha tiġi speċifikata fil-programm ta' ħidma annwali.
   3.   Hija prevista nefqa għal miżuri ta' akkumpanjament, permezz ta' kuntratti ta' akkwist pubbliku, f'liema każ fondi Komunitarji għandhom ikopru x-xiri ta' servizzi u merkanzija. Dan għandu jkopri, inter alia, nefqa fuq informazzjoni u komunikazzjoni, tħejjija, implimentazzjoni, monitoraġġ, ikkontrollar u evalwazzjoni ta' proġetti, linja politiċi, programmi u leġiżlazzjoni.
   Artikolu 8
   Miżuri implimentattivi
   1.   Il-Kummissjoni għandha timplimenta l-appoġġ finanzjarju Komunitarju skond ir-Regolament (KE, Euratom) Nru 1605/2002, minn issa 'l quddiem imsejjaħ ir-“Regolament Finanzjarju”.
   2.   Sabiex timplimenta l-Programm, il-Kummissjoni għandha, fil-limiti ta' l-għanijiet ġenerali definiti fl-Artikolu 3, tadotta programm ta' ħidma annwali, sa' l-aħħar ta' Settembru li jispeċifika l-għanijiet speċifiċi tagħha, il-prijoritajiet tematiċi, deskrizzjoni ta' miżuri ta' akkumpanjament previsti fl-Artikolu 7(3) u jekk ikun meħtieġ lista ta' azzjonijiet oħrajn.
   Il-programm ta' ħidma annwali għall-2007 għandu jiġi adottat tliet xhur wara li jkollha effett din id-Deċiżjoni.
   3.   Il-programm ta' ħidma annwali għandu jiġi adottat skond il-proċedura msemmija fl-Artikolu 9(3).
   4.   Il-proċeduri ta' evalwazzjoni u ta' għoti relatati ma' għotjiet għal azzjonijiet għandhom jieħdu kont, inter alia, tal-kriterji li ġejjin:

               (a)

               il-konformità mal-programm ta' ħidma annwali, l-għanijiet ġenerali kif speċifikat fl-Artikolu 3 u miżuri meħuda fl-oqsma differenti kif speċifikat fl-Artikoli 4 u 5;

               (b)

               il-kwalità ta' l-azzjoni proposta fir-rigward tal-konċepiment, l-organizzazzjoni u l-preżentazzjoni tagħha u r-riżultati mistennija minnha;

               (ċ)

               l-ammont mitlub għall-finanzjament Komunitarju u kemm hu xieraq meta jitqiesu r-riżultati mistennija;

               (d)

               l-impatt tar-riżultati mistennija fuq l-għanijiet ġenerali definiti fl-Artikolu 3 u fuq il-miżuri li ttieħdu fl-oqsma differenti kif speċifikat fl-Artikoli 4 u 5.

         5.   Deċiżjonijiet relatati ma' azzjonijiet sottomessi taħt l-Artikolu 5(1)(a) għandhom ikunu adottati mill-Kummissjoni skond il-proċedura amministrattiva msemmija fl-Artikolu 9(3). Deċiżjonijiet relatati ma' azzjonijiet sottomessi taħt l-Artikolu 5(1)(b) u (ċ) għandhom ikunu adottati mill-Kummissjoni skond il-proċedura ta' konsultazzjoni msemmija fl-Artikolu 9(2).
   Deċiżjonijiet dwar applikazzjonijiet għal għotjiet li jinvolvu korpi jew organizzazjonijiet orjentati lejn il-profitt għandhom ikunu adottati mill-Kummissjoni skond il-proċedura amministrattiva msemmija fl-Artikolu 9(3).
   Artikolu 9
   Kumitat
   1.   Il-Kummissjoni għandha tkun assistita minn kumitat (minn issa 'l quddiem imsejjaħ “il-Kumitat”).
   2.   Fejn issir referenza għal dan il-paragrafu għandhom japplikaw l-Artikoli 3 u 7 tad-Deċiżjoni 1999/468/KE.
   3.   Fejn issir referenza għal dan il-paragrafu għandhom japplikaw l-Artikoli 4 u 7 tad-Deċiżjoni 1999/468/KE.
   Il-perijodu stabbilit fl-Artikolu 4(3) tad-Deċiżjoni 1999/468/KE għandu jkun stabbilit għal 3 xhur.
   4.   Il-Kumitat għandu jadotta r-regoli ta' proċedura tiegħu.
   Artikolu 10
   Komplementarjetà
   1.   Għandhom ikunu mfittxija sinerġiji, konsistenza u komplementarjetà ma' strumenti ta' l-Unjoni u Komunitarji oħra, inter alia mal-programmi speċifiċi ”Prevenzjoni ta' u l-Ġlieda kontra l-Kriminalità” u ”Ġustizzja Kriminali”, is-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Dimonstrazzjoni, il-Fond ta' Solidarjetà ta' l-Unjoni Ewropea u l-Istrument Finanzjarju għall-Protezzjoni Ċivili.
   2.   Il-Programm jista' jikkondividi riżorsi ma' strumenti oħra Komunitarji u ta' l-Unjoni, b'mod partikolari l-Programm dwar il-Prevenzjoni ta' u l-Ġlieda kontra l-Kriminalità, sabiex jiġu implimentati azzjonijiet li jissodisfaw l-għanijiet kemm tal-Programm kif ukoll ta' strumenti oħra Komunitarji/ta' l-Unjoni.
   3.   Operazzjonijiet iffinanzjati taħt din id-Deċiżjoni m' għandhomx jirċievu appoġġ finanzjarju għall-istess għan minn strumenti finanzjarji oħra Komunitarji jew ta' l-Unjoni. Għandu jkun żgurat li l-benefiċjarji tal-Programm għandhom jipprovdu lill-Kummissjoni b'informazzjoni dwar finanzjament irċevut mill-baġit ġenerali ta' l-Unjoni Ewropea u minn sorsi oħra, kif ukoll informazzjoni dwar applikazzjonijiet kurrenti għal finanzjament.
   Artikolu 11
   Riżorsi tal-Baġit
   Ir-riżorsi tal-baġit allokati għall-azzjonijiet previsti f'dan il-Programm għandhom jiddaħħlu fl-approprjazzjonijiet annwali tal-baġit ġenerali ta' l-Unjoni Ewropea. L-approprjazzjonijiet annwali disponibbli għandhom jiġu awtorizzati mill-awtorità tal-baġit fil-limiti tal-qafas finanzjarju.
   Artikolu 12
   Monitoraġġ
   1.   Il-Kummissjoni għandha tiżgura li għal kwalunkwe azzjoni ffinanzjata mill-Programm, il-benefiċjarju jissottometti rapporti tekniċi u finanzjarji dwar il-progress tal-ħidma u li rapport finali jiġi sottomess fi żmien tliet xhur mit-tlestija ta' l-azzjoni. Il-Kummissjoni għandha tiddetermina l-forma u l-istruttura tar-rapporti.
   2.   Il-Kummissjoni għandha tiżgura li l-kuntratti u l-ftehim li jirriżultaw mill-implimentazzjoni tal-Programm jipprevedu b'mod partikolari għas-superviżjoni u l-kontroll finanzjarju mill-Kummissjoni (jew kwalunkwe rappreżentant awtorizzat minnha), jekk meħtieġ permezz ta' kontrolli fuq il-post, inkluż kontrolli ta' kampjuni, u verifiki mill-Qorti ta' l-Awdituri.
   3.   Il-Kummissjoni għandha tiżgura li għal perijodu ta' ħames snin wara l-aħħar pagament fir-rigward ta' kwalunkwe azzjoni, il-benefiċjarju ta' l-appoġġ finanzjarju Komunitarju għandu jżomm għad-dispożizzjoni tal-Kummissjoni d-dokumenti kollha ta' appoġġ fir-rigward tan-nefqa fuq l-azzjoni.
   4.   Abbażi tar-riżultati tar-rapporti u l-kontrolli fuq il-post imsemmija fil-paragrafi 1 u 2, il-Kummissjoni għandha tiżgura, jekk meħtieġ, li l-iskala jew il-kondizzjonijiet ta' l-allokazzjoni ta' l-appoġġ finanzjarju approvati oriġinarjament kif ukoll l-iskeda ta' żmien għall-pagamenti jiġu aġġustati.
   5.   Il-Kummissjoni għandha tiżgura li kull pass ieħor meħtieġ biex tivverifika li l-azzjonijiet iffinanzjati jitwettqu tajjeb u jittieħdu skond id-dispożizzjonijiet ta' din id-Deċiżjoni u tar-Regolament Finanzjarju.
   Artikolu 13
   Protezzjoni ta' l-interessi finanzjarji Komunitarji
   1.   Il-Kummissjoni għandha tiżgura li, meta azzjonijiet iffinanzjati taħt din id-Deċiżjoni preżenti jiġu implimentati, l-interessi finanzjarji Komunitarji jkunu protetti bl-applikazzjoni ta' miżuri ta' prevenzjoni kontra l-frodi, korruzzjoni u kwalunkwe attività illegali oħra, permezz ta' kontrolli effettivi u permezz ta' l-irkupru ta' l-ammonti mħallsa mhux kif dovut u, jekk jiġu individwati irregolaritajiet, b'pieni effettivi, proporzjonati u dissważivi, skond ir-Regolamenti (KE, Euratom) Nru 2988/95, (Euratom, KE) Nru 2185/96, u (KE) Nru 1073/1999.
   2.   Għall-azzjonijiet Komunitarji ffinanzjati taħt din id-Deċiżjoni, ir-Regolamenti (KE, Euratom) Nru 2988/95 u (Euratom, KE) Nru 2185/96 għandhom japplikaw għal kwalunkwe ksur ta' dispożizzjoni ta' liġi Komunitarja, inkluż ksur ta' obbligu kuntrattwali stipulat abbażi tal-Programm, li jirriżulta minn att jew omissjoni minn operatur ekonomiku, li għandu, jew ikollu, l-effett li jippreġudika l-baġit ġenerali ta' l-Unjoni Ewropea jew il-baġits amministrati minnha, b'punt ta' nefqa mhux ġustifikat.
   3.   Il-Kummissjoni għandha tiżgura li l-ammont ta' assistenza finanzjarja mogħti għal azzjoni jiġi mnaqqas, sospiż jew irkuprat, jekk issib irregolaritajiet, inkluż nuqqas ta' konformità mad-dispożizzjonijiet ta' din id-Deċiżjoni jew id-deċiżjoni individwali jew il-kuntratt jew il-ftehim li jagħtu l-appoġġ finanzjarju in kwistjoni, jew jekk jirriżulta li, mingħajr ma tkun intalbet l-approvazzjoni tal-Kummissjoni, l-azzjoni tkun għaddiet minn tibdil li jmur kontra n-natura jew il-kondizzjonijiet ta' implimentazzjoni tal-proġett.
   4.   Jekk il-limiti ta' żmien ma jkunux ġew osservati jew jekk parti biss mill-appoġġ finanzjarju allokat tkun iġġustifikata bil-progress li jkun sar bl-implimentazzjoni ta' azzjoni, il-Kummissjoni għandha tiżgura li l-benefiċjarju jiġi mitlub jissottometti osservazzjonijiet f'perijodu speċifikat. Jekk il-benefiċjarju ma jagħtix tweġiba sodisfaċenti, il-Kummissjoni għandha tiżgura li l-appoġġ finanzjarju li jkun fadal jista' jiġi kkanċellat u li jiġi mitlub il-ħlas lura ta' somom diġà mħallsa.
   5.   Il-Kummissjoni għandha tiżgura li kwalunkwe pagament imħallas mhux kif dovut jitħallas lura lill-Kummissjoni. Għandhom jiżdiedu l-interessi ma' kwalunkwe somma mhux imħallsa lura f'waqtha taħt il-kondizzjonijiet stabbiliti mir-Regolament Finanzjarju.
   Artikolu 14
   Evalwazzjoni
   1.   Il-Programm għandu jiġi mmonitorjat regolarment sabiex tkun segwita l-implimentazzjoni ta' attivitajiet imwettqa taħt dan.
   2.   Il-Kummissjoni għandha tiżgura evalwazzjoni regolari, indipendenti u esterna tal-Programm.
   3.   Il-Kummissjoni għandha tippreżenta lill-Parlament Ewropew u l-Kunsill:

               (a)

               preżentazzjoni annwali dwar l-implimentazzjoni tal-Programm

               (b)

               rapport ta' evalwazzjoni interim dwar ir-riżultati miksuba u l-aspetti kwalitattivi u kwantitattivi ta' l-implimentazzjoni ta' dan il-Programm sa mhux aktar tard mill-31 ta' Marzu 2010;

               (ċ)

               komunikazzjoni dwar il-kontinwazzjoni ta' dan il-Programm sa mhux aktar tard mill-31 ta' Diċembru 2010;

               (d)

               rapport ta' evalwazzjoni ex post sa mhux aktar tard mill-31 ta' Marzu 2015.

         Artikolu 15
   Pubblikazzjoni ta' proġetti
   Kull sena, il-Kummissjoni għandha tippubblika l-lista ta' azzjonijiet iffinanzjati taħt il-Programm b'deskrizzjoni qasira ta' kull proġett.
   Artikolu 16
   Effett u applikazzjoni
   Din id-Deċiżjoni għandu jkollha effett fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Hija għandha tapplika mill-1 ta' Jannar 2007

      Magħmul fi Brussel, 12 ta' Frar 2007.

            Għall-Kunsill

            Il-President

         F.-W. STEINMEIER

      (1)  Opinjoni mogħtija fl-14 ta' Diċembru 2006 (għadha mhux pubblikata fil-Ġurnal Uffiċjali)

      (2)  ĠU L 297, 15.11.2001, p. 7.

      (3)  ĠU C 53, 3.3.2005, p. 1.

      (4)  ĠU L 312, 23.12.1995, p. 1.

      (5)  ĠU L 292, 15.11.1996, p. 2.

      (6)  ĠU L 136, 31.5.1999 p. 1.

      (7)  ĠU L 248, 16.9.2002, p. 1. Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (8)  ĠU L 357, 31.12.2002, p. 1. Regolament kif emendat l-aħħar bir-Regolament (KE, Euratom) Nru 1248/2006 (ĠU L 227, 19.8.2006, p. 3).

      (9)  ĠU L 184, 17.7.1999, p. 23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

      (10)  ĠU C 65, 17.3.2006, p. 63.